سه‌رپێچیه‌کان له‌کاتى ته‌یه‌مموم کردندا .(٢) هه‌ڵه له چۆنیه‌تى ته‌یه‌مموم کردندا: | ماڵپەری قورئانی پیرۆز\nسه‌رپێچیه‌کان له‌کاتى ته‌یه‌مموم کردندا .(٢) هه‌ڵه له چۆنیه‌تى ته‌یه‌مموم کردندا:\nوه‌رگێڕانى : ناصح ئیبراهیم سازانى / هه‌ندێ که‌س ئه‌گه‌ر ئاویان ده‌ست نه‌که‌وت چۆن ده‌ستنوێژ ده‌گرن به‌و شێوه‌یه‌ش ته‌یه‌مموم ده‌که‌ن به‌گڵ مه‌سحى سه‌ر و پێکان و ده‌سته‌کان و ده‌م و چاویان ده‌که‌ن, ئه‌مه‌ش\nهه‌ڵه‌یه‌و پێچه‌وانه‌ى سوننه‌ته.. هه‌ندێکیان واده‌زانن ته‌یه‌مموم کردن که‌متر له دوو پیاکێشان دروست نیه و به یه‌ک پیاکێشان وه‌رناگیرێ, هه‌ندێکی تریان واده‌زانن مه‌سح کردنى ده‌سته‌کان ده‌بێت هه‌تا ئانیشکه‌کان بێت.. ئه‌مه‌ش هه‌مووی هه‌ڵه‌یه.\nپێشه‌وا ئیبن قه‌یم له (كتێبی زاد المعاد)دا ده‌ڵێ: هیچ فه‌رموده‌یه‌کى (صەحيح) نه‌هاتووه که بیسه‌لمێنێ پێغه‌مبه‌رى خوا (صلى الله علیه وسلم) له‌کاتى ته‌یه‌مموم کردندا دوو جار ده‌ستى کێشابێ به زه‌ویداو هه‌تا ئانیشکه‌کانى مه‌سح کردبێت, به‌ڵکو ته‌نها یه‌کجار هه‌ردوو ده‌ستى ده‌کێشا به‌زه‌ویدا .\nله‌م فه‌رموده‌وه چۆنیه‌تى ته‌یه‌مموم کردنمان بۆ روون ده‌بێته‌وه:\nله عه‌ماره‌وه (ره‌زاى خواى لێ بێ) هاتووه, ده‌فه‌رموێت: له‌شگران بووم ئاوم ده‌ست نه‌که‌وت, خۆم له خۆڵ وه‌رداو نوێژه‌که‌م کرد, پاشان ئه‌وه‌م گێڕایه‌وه بۆ پێغه‌مبه‌ر (صلى الله علیه وسلم), فه‌رمووى: (إِنَّمَا كَانَ يَكْفِيكَ هَكَذَا: فَضَرَبَ النَّبِيُّ صَلَّى اللَّهُ عَلَيْهِ وَسَلَّمَ بِكَفَّيْهِ الْأَرْضَ, وَنَفَخَ فِيهِمَا ثُمَّ مَسَحَ بِهِمَا وَجْهَهُ وَكَفَّيْهِ) . واته: ته‌نها ئه‌مه‌ت به‌س بوو, ده‌ڵێ: پێغه‌مبه‌ر (صلى الله علیه وسلم) هه‌ردوو له‌پی ده‌ستى کێشا به‌زه‌ویداو فوى لێکردن و مه‌سحى ده‌م و چاو و هه‌ردوو ده‌ستى پێکرد.


تورکیا سنورى ئاسمانی وشکانی و دەریاى بەڕووى کۆچبەرە سوریەکاندا کردوە بۆ گەیشتنیان بە وڵاتانى ئەوروپا – دەزگای لوتکە بۆ کاروباری ئاوارە و پەنابەران\nتورکیا سنورى ئاسمانی وشکانی و دەریاى بەڕووى کۆچبەرە سوریەکاندا کردوە بۆ گەیشتنیان بە وڵاتانى ئەوروپا\nHome / هەواڵ / تورکیا سنورى ئاسمانی وشکانی و دەریاى بەڕووى کۆچبەرە سوریەکاندا کردوە بۆ گەیشتنیان بە وڵاتانى ئەوروپا\nحکومەتى توركیا ڕایگەیاند، وڵاتەكەی ڕوبەڕوی شەپۆلێكی نوێی كۆچبەرانی سوریا بۆتەوەو دەیان سەربازی ووڵاتەکەیان لە ئیدلب كوژراون و دەشڵێت لەمەودوا ڕێگە لە کۆچبەر و پەنابەرانی سوریی ناگرن بۆ گەیشتنیان بە وڵاتانى ئەوروپا.\nئاژانسی “دەمیر ئوران”ی توركی کە سەر بەو وڵاتەیە بڵاویكردۆتەوە ، كۆمەڵێك كۆچبەر لە باكوری رۆژئاوای توركیاوە بەرەو سنور لەگەڵ یۆنان بەڕێكەوتون ، ئەو ئاژانسە توركییە هێمای بۆ ئەوە كردوە كە نزیكەی 300 كۆچبەر كە لەنێوانیاندا ژن و منداڵ هەن لەنێو ئەو كۆمەڵە كۆچبەرانەدان كە نیوەشەوی رابردو بەرەو سنوری ئەدرنە بەڕێكەوتون. وتوشیەتی”لەنێو كۆچبەرەكاندا سوریی، ئێرانی و عێراقی بونیان هەیە.”\nئاژانسی رۆیتەرز لە زارى بەرپرسێکى ئەو وڵاتەوە ئەوەى بڵاوکردۆتەوە ، کە فەرمان بۆ هێزەكانی پۆلیس و ئێشكگری كەناراوەكان و ئاسایشی سنور دەرچوە كە ، کە نە لەڕێگاى وشكانی و نە لە دەریادا ڕێگە لە كۆچبەران نەگرن لە کاتى ڕۆشتنیان بەرەو سنورەکانى وڵاتانى ئەوروپا.\nڕاشیگەیاندووە ،”بڕیارمانداوە لە ئێستاوە رێگە لە كۆچبەرانی سوریا بۆ گەیشتن بە ئەوروپا نەگیرێت چ لە رێی وشكانییەوە بێت یاخود لەڕێگەی دەریاوە.” وتوشیەتی”پەڕینەوەی هەر كۆچبەرێك لەنێویشیاندا سورییەكان بۆ ئەوروپا، رێگەپێدراوە.” جەختیشی كردۆتەوە كە باری گرانی وەرگرتنی كۆچبەر نابێت تەنها یەك وڵات بیگرێتە ئەستۆ و سەرجەم وڵاتانى ئەوروپى دەبێت هاوکار بن.\nحکومەتی تورکیا بۆ فشار دروستکردن لەسەر وڵاتانی ئەوروپا، تاکو لە دژی کوژرانی سەربازەکانی بەدەستی سوپای سوریا بێنە دەنگ، سەرجەم سنورەکانی بەڕووی کۆچەبەراندا کردەوە.\nشەوی ڕابردو لە پارێزگاری هاتای کە سنوری لەگەڵ سوریادایە، کوشتنی 33 سەربازی وڵاتەکەی و برینداربونی 32ی دیکەی لەئیدلیبی باکوری ڕۆژئاوای سوریا ڕاگەیاند، جەختی لەوەکردوە ئەو سەربازانە لە هێرشێکی ئاسمانی فرۆکە جەنگییەکانی سوریادا کوژراون.


عەلی قەرەداغی: پێویستە کەناڵە بەدکارەکان دابخرێن نەک جەزیرە\n861 جار بینراوە 1/7/2017 05:35 PM\nئەمینداری گشتی یەكێتی جیهانی زانایانی موسڵمان لەبارەی داواکاریی چوار وڵاتە عەرەبییەکەوە بۆ داخستنی کەناڵی جەزیرەی قەتەری رایدەگەیەنێت، پێویستە "کەناڵە بەدکارەکان" دابخرێن نەک جەزیرە.\nعەلی قەرەداغی دوێنی لەمیانەی وتاری هەینیدا جارێکی دیکە بەرگری لە قەتەر کردەوەو رایگەیاند "قەتەر، وەک وڵاتێکی گەورە لە هەڵوێستەکانیدا، چی کردووە؟ بەشداریکردوە لە ئاشتەوایی لەنێو براکانماندا لەسودان و پاڵپشتی یەمەنی کردوە، هەروەها چەندین هەڵوێستی دیکەی بەرز کە دەوڵەتە گەورەکان نەیانتوانی ئەنجامی بدەن. هیچ شەرمێک نابینم کە زانایان لەگەڵ هەڵوێستەکانی ئەو وڵاتەدا بوەستنەوە، کە زۆینەیان کۆکە لەگەڵ شەریعەتەکەماندا، پاڵپشتی قەتەر بۆ بزوتنەوەی حەماس هەڵوێستێکی عەربیانەی ئیسلامیانەیە، ئایا ئەوە گوناهە؟"\nسەرەتای مانگی رابردوو، هەریەكە لە وڵاتانی سعودیە و میسر و ئیمارات و بەحرەین، پەیوەندییە دیبلۆماسییەکانیان لەگەڵ قەتەر پچڕاندو بە پشتیوانیكردنی "تیرۆر" تۆمەتباری دەكەن، هەروەها حكومەتی یەمەن و حكومەتی رۆژهەڵاتی لیبیا پەیوەندییان لەگەڵ دەوحە پچڕاند. پێشتریش عەلی قەرەداغی لەوبارەیەوە رایگەیاندبوو " گەمارۆدان و دابڕان حەرامەو گەشبینم بە چارەسەری كێشەكان لە ڕێگەی گفتوگۆو لەیەكتر گەیشتنەوە".\n"تاکە دەنگی راگەیاندن کە بۆچوونی هەمووان بگوازێتەوە، جەزیرەیە، ئەو بەتەنها راگەیاندنێکی قەتەریی نییە، بەڵکو جیهانییە. شایستەی رەخنەلێگرتنە، ئەگەر رەخنە هەبوو. بەڵام ئایا بوونی دەنگێکی ئازاد تاوانە؟ بۆچی بێدەنگ نابن و ئەو دەنگە نەشازانە قەدەغە ناکەن کە دەنگی فیتنە و دژایەتی ئیسلامن؟ دەنگی گەندەڵی و دەنگی بەدکاریی؟ دەنگی هاوڕەگەزبازی؟ چۆن خێر دەگۆڕێت بۆ شەڕ و چاکە بۆ خراپە؟" عەلی قەرەدای وای وت.\nیەکێک لەداواکارییە سەرەکییەکانی سعودییە، میسر، ئیمارات و بەحرەین لە وڵاتی قەتەر داخستی کەناڵی جەزیرەی قەتەرەییە کە بەیەکێک لە کاریگەرترین دەنگەکانی نێو نیشتمانی عەرەبی دادەنرێت.\nهەروەها لەوتارەکەی دوێنێدا قەرەداغی وتیشی "ئایا پشتگیرییکردنی دەوڵەتێکی شەرعی لە میسر بە سەرۆکایەتی مورسی کە لەسەدا 93 پاڵپشتی بەدەست هێنا، گوناهە؟ ئایا داڵدەدانی ئەوانەی لە زوڵم رادەکەن و پاراستنی کەرامەت و ژیانی و مرۆڤایەتیان تاوانە؟ رۆژئاوا مافی پەنابەری دەداتە هەر کەسێک کە بچێتە ئەوێ و داوای مافی کەرامەت بکات و هیچ کەسێک ئەوە بە تاوان هەژمار ناکات."\nئەو وتانەی عەلی قەرەداغی لەکاردانەوەی ئەوەدا دێت چوار وڵاتە عەرەبییەکە داوایان لەقەتەر کردوە رەگەزنامەی وڵاتەکەی نەبەخشێتە هیچ کام لە هاوڵاتی ئەو چوار وڵاتە کە دەچنە قەتەرەو ئەوانەشی پێشتر ئەو کارەیان لەگەڵدا کراوە رەوانەی وڵاتەکانیان بکرێنەوە.


په‌یامی سه‌ره‌خۆشی سکرتێری گشتی بۆ کۆچی دوایی مامۆستا مەلا قادر برادۆستی سازمانی خه‌بات کوردستانی ئێران\nپه‌یامی سه‌ره‌خۆشی سکرتێری گشتی بۆ کۆچی دوایی مامۆستا مەلا قادر برادۆستی\nبەڕێز خانەوادەی مامۆستا مەلا قادر چەلەبی\nلەگەڵ سڵاو ڕێز بە بۆنەی كۆچی دوایی مامۆستا مەلا قادر برادۆستی، دۆستی دڵسۆزی مامۆستا سەید جەلال حوسەینی و سازمانی خەبات و دۆستی من، سەرەخۆشیتان پێ ڕادەگەێنم و لە غەم و پەژارەتان خۆم بە شەریك دەزانم. مامۆستا مەلا قادر تێكۆشەرێكی نەتەوەیی و مامۆستاێكی ئایینی بەڕێزو خۆشەویستی خەڵكى ناوچەی سۆران و هەولێرو عەشیرەتی برادۆست و هەروەها جێگەی موتمانەو خۆشەویستی مامۆستا سەید جەلال حوسەینی و سازمانی خەبات ی كوردستانی ئێران بوو. گومانی تێدا نیە كۆچی دوایی مامۆستا مەلا قادر برادۆستی خەسارەتێكی گەورە بوو بۆ خەڵكی ناوچەی سۆران و بۆ ئێمەش خەسارەت بوو.\nخودای گەورە مامۆستا مەلا قادر بە بەهەشتی بەرینی شاد بكاو سەبوری و خۆڕاگری بە خانەوادەو كەس و كارو خزمان و دۆستانمان لە عەشیرەتی برادۆست ببەخشێ.\nڕێکه‌وت: 2020-09-09 19:38:41


تیرۆری نه‌رم.. چه‌كی له‌ناوبردنی نه‌یاران\n"ناكرێت بوترێت نه‌خۆشكه‌وتنی سێ سه‌رۆك له‌یه‌ك كاتدا و به‌هه‌مان نه‌خۆشیی كه هه‌رسێكیان نه‌یارن، ته‌نها رێكه‌وته، ته‌نانه‌ت به‌پێی گریمانه‌كانیش شتی وا ڕوونادات".\nڕۆژنامەنووس و هونەرمەندی فەلەستینی\nمرۆڤ له كۆنه‌وه تا ئێستا، مرۆڤ له‌پێناوی مانه‌وه‌دا په‌نای بردووه‌ته به‌ر جۆره‌ها چه‌ك وئامڕاز بۆ به‌رگریكردن له خۆی، چ له دژی دوژمنه ده‌ره‌كییه‌كانی یان له دژی ئه‌و نه‌خۆشییانه‌ی هێرشی بۆ ده‌هێنن.\nله ڕه‌وته مێژووییه‌كه‌ی ئه‌و ململانێیه‌دا مرۆڤ په‌ره‌ی داوه به ئامڕازه‌كانی گه‌ڕان و گه‌یشتووه‌ته نوێترین تاقیگه و ته‌كنیكه‌كان، به‌ڵام ئه‌م ململانێیه به‌ته‌نها له پێناوی مانه‌وه‌دا نه‌بوه، به‌ڵكو له كۆمه‌ڵگه‌ی چینایه‌تییدا ڕێچكه‌ی ململانێ له‌سه‌ر سامان و زه‌وی و ته‌نانه‌ت بۆشایی ئاسمانیشی وه‌رگرتووه و وه‌ك ڕه‌وت و ئه‌نجامیش ئیدی توێژینه‌وه و داهێنانی ده‌رمان به‌ره‌و ئه‌وه ده‌چێت كه چه‌كه‌كانی به‌رگریی بیۆلۆژیی بگۆردڕێن بۆ چه‌كی هێرشكردن.\nچه‌كی بیۆلۆژی ئیدی بووه‌ته زاراوه‌یه‌كی سه‌ربازیی له‌بری ئه‌وه‌ی چه‌كێك بێت دژی نه‌خۆشیی، ئیدی فاكته‌ره‌كانی توشبوون به نه‌خۆشیی و په‌تاكان هه‌ڵده‌گرێت.\nبه سروشتی دۆخه‌كه، تیرۆره سیاسییه‌كان ده‌چنه خانه‌ی ململانێی سیاسییه‌وه‌و ڕه‌نگه روویه‌كی تر بن بۆ توندكردنه‌وه‌ی ململانێكان و گواستنه‌وه‌یان بۆ قۆناغی پاكتاوكردنی جه‌سته‌یی، ئه‌وه‌شی كه تیرۆری سیاسی ئه‌نجام ده‌دات، هیچ نییه، ته‌نها دوورخستنه‌وه‌ی ئه‌وی دیكه‌یه‌و نوقمكردن و له‌ناوبردنێتی به‌بێ ڕه‌چاوكردنی پاشهاته‌كانی ئه‌و تیرۆره و ئه‌نجامه‌كان.\nزۆرن ئه‌و حاڵه‌تی مردنانه‌ی كه خراونه‌ته ئه‌ستۆی نادیارێك و به‌هۆی ناڕوونییه‌وه دۆسییه‌كه‌ی داخراوه، سه‌رۆك جه‌مال عه‌بدولناسر سه‌رۆكی پێشوتری میسر له 28ی ئه‌یلولی ساڵی 1970دا كتوپڕ كۆچی دواییكرد و پشكنینی پزیشكیی هیچ شتێكی ئاشكرانه‌كرد كه به‌ڵگه بێت بۆ جه‌ڵته و نۆره دڵێ. له‌و كاته‌دا ده‌ستبه‌جێ په‌نجه‌ی تۆمه‌ت بۆ ئیسرایل ڕاكێشراو له گۆڕه‌پانی ڕای گشتیدا ناوی چاره‌سه‌ركاره سروشتییه‌كه‌ی سه‌رۆك، زۆر له ناواندا بوو.\nئیدی ئه‌و چاره‌سه‌ركاره ده‌ستگیركرا و كلینكه‌كه‌شی داخراو وا ڕاگه‌یه‌ندرا كه توانای ئه‌و پیشه‌یه‌ی نییه‌و بڕوانامه زانستییه‌كه‌شی ساخته‌یه.\nشا فاروق له ته‌مه‌نی 45 ساڵیدا له تاراوگه‌كه‌ی له ئیتاڵیا كۆچی دوایی كرد، دوای ئه‌وه‌ی هه‌ستی به ته‌نگه‌نه‌فه‌سی و سووربونه‌وه‌ی ڕوخساری كرد. پزیشكه‌كانی گه‌یشتنه ئه‌و ڕایه‌ی پیاوێك له‌و ته‌مه‌نه‌دا په‌ستانی خوێنی به‌رزبێته‌وه و ده‌ماره‌خوێنه‌كانی ته‌سك ببنه‌وه، هه‌ر ده‌بێت یه‌كێك له‌و خواردنانه بیكوژێت كه خواردوویه‌تی. ڕاپۆرته میسرییه‌كان باسی گریمانه‌ی تیرۆركردنیان كرد له‌ڕێگه‌ی به‌كارهێنانی ژه‌هره‌وه، گوایه (گارسۆن)ێكی جوله‌كه ژه‌هرخواردی كردووه كه ماوه‌ی مانگێك بوو له چێشتخانه‌ی (ئیل دی فرانس) كاری ده‌كرد، شا فارووق زۆر سه‌ردانی ئه‌و چێشتخانه‌یه‌ی ده‌كرد.\nدوای ئه‌وه‌ی ماوه‌یه‌ك له‌چاو ونبوو، (هه‌واری بومیدین)ی سه‌رۆكی پێشووتری جه‌زائیر، به‌هۆی نه‌خۆشییه‌كی بێ چاره‌سه‌ره‌وه كه تووشی ئێسكه‌كانی ببوو، هه‌موو ئێسكه‌كانی هه‌ڵوه‌رین و گۆشتیان پێوه نه‌ما، پاشان كۆچی دواییكرد. له‌كاتی خۆیدا گریمانه‌ی ئه‌وه بڵاوبووه‌وه كه پرۆسه‌یه‌كی تیرۆركردن بووه‌و هه‌واڵگریی وڵاتێكی بێگانه ئه‌نجامیداوه‌و مادده‌ی (سالیۆم)ی كوشنده كراوه‌ته خواردنه‌كه‌ی بومدینه‌وه، ئه‌وه‌ش دواتر به نیشانه‌كانی (پارانۆیا) ناسرا.\nهه‌روه‌ها مردنی لیوا (عومه‌ر سلیمان)ی پیاوی دووه‌م له ڕژێمه‌كه‌ی حوسنی موباره‌كی سه‌رۆكی پێشووتری میسریش شتێكی كتوپڕ بوو كه له نه‌خۆشخانه‌ی (كلیفلاند كلینیك)ی ئه‌مریكا كۆچی دواییكرد، ئه‌ویش دوای سستبونی كتوپڕی دڵ و گورچیله‌كانی بوو.\nكۆچی دوایی یاسر عه‌ره‌فاتی سه‌رۆكی ده‌سه‌ڵاته ئۆتۆنۆمه‌كه‌ی فه‌له‌ستین له ساڵی 2004دا یه‌كێكه له‌و حاڵاتانه‌ی له مێژووی هاوچه‌رخدا زۆر ته‌مومژاوی بوو، به شێوه‌یه‌ك (سوها عه‌ره‌فات)ی خێزانی و زۆربه‌ی فه‌له‌ستینیه‌كان چه‌ندین جار دووپاتیانكرده‌وه كه به ژه‌هر تیرۆركراوه به‌رله‌وه‌ی ببرێته یه‌كێك له نه‌خۆشخانه‌كانی پاریس و هه‌ر له‌وێش كۆچی دوایی كرد. ئه‌وه‌بوو ده‌سه‌ڵاتدارانی فه‌ره‌نسا و فه‌له‌ستین بڕیاریاندا لێكۆڵینه‌وه‌یه‌كی به‌رفراوان له باره‌ی مردنه‌كه‌یه‌وه بكه‌ن، ئه‌ویش دوای ئه‌وه‌ی به پشكنینی مایكرۆسكۆبی ده‌ركه‌وت ماده‌ی پۆلۆنیۆمی تیشكده‌ر به كه‌لوپه‌له‌كانیه‌وه هه‌بووه، بۆیه ده‌رهێنانه‌وه‌ی لاشه‌كه‌ی بووه كارێكی پێویست.\nپاشكۆی ڕۆژنامه‌وانی به‌ناوبانگی ئه‌مریكیی (واین مادسن) كه ئه‌فسه‌رێكی پێشووی ئاژانسی ئاسایشی نه‌ته‌وه‌یی ئه‌مریكا بووه، به‌م دواییه نووسیویه‌تی كه ئاژانسی ئاسایشی نه‌ته‌وه‌یی ئه‌مریكیی (NSA)به ئاشكرا باسی له‌وه كردووه كه چۆن ئه‌و و هه‌ندێك هاوبه‌شی ڕێگه ده‌گرن له هه‌ندێك زانیاریی پزیشكی و ئه‌و باره ده‌رمان و پێداویستییه پزیشكییانه بۆ ئه‌نجامدانی تیرۆری سیاسی، كه وا دیاره هه‌ندێك هۆكاری سروشتیی له‌پشته‌وه‌یه، ئه‌مه‌ش چه‌ند پێشبینیه‌كی وروژاندووه سه‌باره‌ت به چه‌ند حاڵه‌تێكی مردن كه ژماره‌یه‌ك سه‌رۆك و سه‌ركرده‌ی سیاسی و زانا ڕووبه‌ڕووی بوونه‌ته‌وه.\nمادسین وتویه‌تی كه ئاژانسی ئاسایشی نه‌ته‌وه‌یی زانیاریی له‌سه‌ر كه‌سه به ئامانجكراوه‌كان كۆده‌كه‌نه‌وه كه ده‌رمان و بڕه‌كه‌ی و ئه‌نجامی پشكنینه‌كان و په‌نجه‌مۆر و (DNA)و پێداویستی پزیشكیی وه‌ك ئامێری شوشتنی گورچیله و پێكهاته‌ی چاره‌سه‌ری پزیشكیی له دووره‌وه و له‌ڕێگه‌ی ئینته‌رنێته‌وه له‌خۆده‌گرێت، ئه‌مه جگه له به‌كارهێنانی په‌رستیار كه به‌شی كوشتن ده‌رمان ده‌ده‌نه قوربانییه‌كه.\nمادسن ئه‌وه‌ی ڕاگه‌یاندووه له ساڵی 2006 ئاژانسی هه‌واڵگری ئه‌مریكا (CIA) پرۆگرامێكی پرۆسه نهێنییه‌كانی قۆستووه‌ته‌وه له سه‌رانسه‌ری جیهاندا كه له‌دوای هێرشه‌كانی 11ی سێپته‌مبه‌ره‌وه ئاماده‌كرابوو به‌مه‌به‌ستی ڕاوه‌دوونانی تیرۆریستان بۆ پاكتاوكردنی كه‌سایه‌تییه سیاسییه‌كان.\nمادسن ده‌ڵێت: "پرۆگرامی (Worldwide Attack Matrix) كه وه‌رگێڕانه‌كه‌ی له ڕووی وشه‌سازییه‌وه ده‌بێته (ڕیزكراوی هێرشی گشتگیری جیهانیی)، ڕێگه‌ی بۆ هه‌واڵگریی ئه‌مریكا خۆشكردووه كه ژماره‌یه‌ك كه‌سایه‌تی سیاسیی له ئه‌فریقیا و ئاسیا تیرۆربكات".\nقسه‌كردن له‌سه‌ر ئه‌و پرۆگرامه شتێكی نوێ نییه‌و له‌ساڵی 2002شدا (پۆپ ودورد) له زنجیره وتارێكیدا كه له (واشنتۆن پۆست) بڵاوكرایه‌وه، باسی ئه‌و پرۆگرامه‌ی كردبوو كه له‌و كاته‌دا هه‌ڵایه‌كی گه‌وره‌ی نایه‌وه، به‌ڵام وه‌زاره‌تی ده‌ره‌وه‌ی ئه‌مریكا به‌توندی ئه‌و تۆمه‌تانه‌ی ڕه‌ت كرده‌وه.\nسه‌ركرده سیاسییه‌كان وایان لێهاتووه ئه‌م جۆره چه‌كه به‌هه‌ند وه‌رده‌گرن، به‌شێوه‌یه‌ك (ڤلادیمێر پوتن)ی سه‌رۆكی ڕوسیا یه‌كێك له سه‌گه مه‌شقپێكراوه‌كانی به‌كارده‌هێنێت بۆ تامكردنی خواردنه‌كانی له‌ترسی تیرۆری خۆرئاوا. له‌كاتی كۆبوونه‌وه‌ی لووتكه‌ی كۆمه‌ڵه‌ی 20 كه له ساڵی 2014دا له ئوستورالیا ڕێكخرا، پوتن ئه‌و كه‌سانه‌ی به‌كارهێنا كه پسپۆڕی تامكردنن بۆ ئه‌وه‌ی خواردنه‌كه‌ی تاقیبكه‌نه‌وه.\nله حوزه‌یرانی 2018دا، كاتێك كۆبوونه‌وه‌ی مێژوویی نێوان (دۆناڵد تره‌مپ)ی سه‌رۆكی ویلایه‌ته یه‌كگرتووه‌كانی ئه‌مریكاو (كیم جۆنگ ئون)ی سه‌رۆكی كۆریای باكور رێكخرا، ئه‌و ڕێوشوێنه ئه‌منییه‌ی كه سه‌رۆكی كۆریای باكور گرتیه‌به‌ر، بووه جێگه‌ی سه‌رنجی ئاماده‌بووان، به‌وه‌ی هیچ شتێكی (سه‌نگاپورا)ی خانه‌خوێی ئه‌و كۆبوونه‌وه گرنگه‌ی به‌كارنه‌هێنا، نه‌ك به به‌ته‌نها ئۆتۆمبیل و خواردنه‌كانی، ته‌نانه‌ت توالێته‌كه‌شی له وڵاته‌كه‌ی خۆیه‌وه له‌گه‌ڵ خۆی بردبوو! كاتێكیش واده‌ی ئیمزاكردنی به‌ڵگه‌نامه‌ی هاوبه‌ش له نێوان ویلایه‌ته یه‌كگرتووه‌كانی ئه‌مریكا و كۆریای باكور هاته پێشه‌وه، سه‌رۆكی كۆریای باشور ده‌ستی نه‌برد بۆ هیچ شتێكی سه‌ر مێزه‌كه‌و سه‌یری خوشكه‌كه‌ی كرد كه به‌په‌له ئه‌و قه‌ڵه‌مه‌ی دایه ده‌ستی كه له كۆریای باكووره‌وه له‌گه‌ڵ خۆی هێنابووی و ئه‌و قه‌ڵه‌مه‌ی ڕه‌تكرده‌وه كه تیمی پرۆتۆكۆڵی سه‌نگاپورا پێیان دا. ئه‌و ڕێوشوێنانه‌ی سه‌رۆكی كۆریا ئه‌و ترسه‌ی زیاتر تۆخكرده‌وه سه‌باره‌ت به ئامرازه نوێیه‌كانی تیرۆركردن كه به (تیرۆر له ڕێگه‌ی نه‌خۆشییه‌وه) ناسراوه.\nبه‌ر له‌وه‌ش، گه‌وره پزیشكانی ڤه‌نزویلا باسی ئه‌وه‌یان كردووه كه گریمانه‌ی ئه‌وه ده‌كرێت (هۆگۆچافیز)ی سه‌رۆكی كۆچكردووی ڤه‌نزویلا به چه‌كێكی نه‌خۆشخه‌ر تیرۆر كرابێت، به‌وه‌ی له ڕێگه‌ی گواستنه‌وه‌ی خانه‌كانی نه‌خۆشییه‌ك بۆ له‌شی، تیرۆر كرابێت. ئه‌وه‌ی ئه‌و گریمانه‌یه‌ی پزیشكه‌كانیشی زیاتر له ڕاستیی نزیك خسته‌وه لێدوانه‌كانی (لویس مادۆرۆ)ی سه‌رۆكی ڤه‌نزویلا و ده‌زگاكانی ڕاگه‌یاندنی ئه‌و وڵاته بوو كه باسیان له‌وه‌كرد هۆگۆ چافیز تووشی مۆركی نه‌خۆشییه‌كی دروستكراو بوو، ئه‌وه‌ش بووه‌ته هۆی ئه‌وه‌ی به‌خێرایی گیان له‌ده‌ست بدات.\nپێشتریش خودی چافیز له گوتارێكیدا پرسیاری ئه‌وه ده‌كات و ده‌ڵێت: "چۆن ده‌بێت سێ سه‌رۆكی وڵاتانی ئه‌مریكای لاتین.. سه‌رۆكی به‌رازیل و پاراگوای و ڤه‌نزویلا له‌یه‌ك كاتدا هه‌مان نه‌خۆشییان هه‌بێت؟ ئه‌مه پیلانێكی ته‌ندروستییه و ڕێگه‌یه‌كی نوێی تیرۆركردنه".\nئه‌و وتیشی: "ئه‌و سه‌رۆكه نه‌خۆشانه دیارترین سه‌رۆكه‌كانی ئه‌مریكای لاتینن كه دژی ویلایه‌ته یه‌كگرتوه‌كانن".\nهه‌وره‌ها وتی: "ناكرێت بوترێت نه‌خۆشكه‌وتنی سێ سه‌رۆك له‌یه‌ك كاتدا و به‌هه‌مان نه‌خۆشیی كه هه‌رسێكیان نه‌یارن، ته‌نها رێكه‌وته، ته‌نانه‌ت به‌پێی گریمانه‌كانیش شتی وا ڕوونادات".\nچاڤیز له وته‌كه‌یدا ده‌ڵێت: "خانمه سه‌رۆكی ئه‌رژه‌نتین (كریستینا فێرناندیز) و (فێرناندۆ لۆگۆ)ی سه‌رۆكی پاراگوای و خاتوو (دیلما روسیف)و پێش ئه‌ویش (لویس ئۆناسیۆ لولاداسیلڤا)، هه‌موو ئه‌مانه له‌م دواییه‌دا له پشكنینه‌كانیاندا ده‌ركه‌وت نه‌خۆشی شێرپه‌نجه‌یان هه‌یه‌و هه‌مووشیان سه‌ركرده‌كانی چه‌پن. ڕه‌نگه پیلانگێران ته‌كنه‌لۆژیایه‌كی پێشكه‌وتویان به‌كارهێنابێت كه هیچ گومانێك بۆ كه‌س به‌جێناهێڵێت، نازانم من ته‌نها بیری لێده‌كه‌مه‌وه".\n(ڤیدل كاسترۆ)ی سه‌رۆكی پێشووتری كوباش كه خۆی ئامانجی چه‌ند هه‌وڵێكی تیرۆركردنی بیۆلۆژی بووه له‌لایه‌ن ده‌زگای هه‌واڵگریی ئه‌مریكاوه، به چاڤیزی وتووه كه ئاگای له خۆی بێت تا ئه‌و ئاگادارییانه‌ی پێشتر باسكراوه.\n(روی كارۆل) شاره‌زای ئه‌مریكایی له كاروباری ڤه‌نزویلا له ڕۆژنامه‌ی (گاردیان)دا ئه‌و تۆمه‌ته مه‌ترسیدارانه‌ی ڕه‌تكرده‌وه كه گوایه (هۆگۆ چاڤیز) به چه‌كی بایه‌لۆژی تیرۆر كرابێت و وتی: "ئه‌و تۆمه‌تانه ناڕاستن و به‌شێكه له تێوری پیلانگێڕیی".\nوه‌زاره‌تی ده‌ره‌وه‌ی ئه‌مریكاش ئه‌و تۆمه‌تانه‌ی به "هیچ و بێ بنه‌ما" وه‌سفكرد.\nله‌ساڵی 2016دا ژماره‌یه‌ك دیپلۆمات له باڵیۆزخانه‌ی ئه‌مریكا له (هاڤانا) سكاڵای ئه‌وه‌یان كرد كه چه‌ندینجار ڕووبه‌ڕووی هێرشێكی ده‌نگیی ناڕوون بوونه‌ته‌وه، به‌ڵام لیكۆڵه‌ران هۆكاری ئه‌و ڕووداوانه‌یان ده‌ستنیشان نه‌كرد. لێپرسراوانی ئه‌مریكا به تۆڕی (CNN)یان ڕاگه‌یاند: "ئه‌وان له‌و بڕوایه‌دان كه‌سێك ئه‌و دیپلۆماتانه‌ی به ئامێرێكی پێشكه‌وتوو كه پێشینه‌ی بڵاوكردنه‌وه‌ی نییه، كردووه‌ته ئامانج".\nلێپرسراوانی ئه‌مریكی و كه‌نه‌داش وتیان: "دیپلۆماته كه‌ندییه‌كانیش به‌ده‌ست كێشه‌یه‌كی ته‌ندروستیی هاوشێوه‌وه ناڵاندویانه".\nله نه‌ته‌وه یه‌كگرتووه‌كان (برنۆ رۆدریگز باریلا)ی وه‌زیری ده‌ره‌وه‌ی كوبا ڕه‌تیكرده‌وه كه وڵاته‌كه‌ی له‌و هێرشه بۆ سه‌ر دیپلۆماته‌كان تێوه‌گلابێ.\nله ساڵی 2018دا حكومه‌تی كه‌نه‌دا خێزانی ئه‌و دیپلۆماتانه‌ی بانگكرده‌وه كه له كوبا كاریان ده‌كرد، ئه‌مه‌ش له‌كاتێكدا كه حكومه‌ت له‌و نیشانه ته‌ندروستییه نائاساییانه‌ی ده‌كۆڵییه‌وه كه كارمه‌نده‌كانیان له‌ساڵی پێشووتردا سكاڵایان له‌باره‌وه كردبوو.\nله‌مباره‌یه‌وه ئیداره‌كه‌ی (گلوبال كینگز كندا)ی په‌یوه‌نددار به كاروباری دیپلۆماتیی و كونسوڵگه‌ریی له‌و كاته‌دا وتی: "ئه‌و نیشانانه‌ی له هه‌ندێك حاڵه‌تدا ده‌ركه‌وتوون كه‌مترن به‌ر له‌وه‌ی جارێكی تر لێیان دڵنیابینه‌وه".\nهه‌مان ساڵ، باڵیۆزخانه‌ی ئه‌مریكا له (به‌یجین)ی پایته‌ختی چین هاوڵاتیانی وڵاته‌كه‌ی كه دانیشتووی چین بوون له نه‌خۆشییه‌كی نادیاری ده‌نگیی ئاگاداركرده‌وه، وه‌ك ئه‌وه‌ی تووشی ئه‌مریكییه‌كانی دانیشتووی كوبا بووبوو. له‌و ئاگاداركردنه‌وه‌یه‌دا هاتووه: "هه‌ركه‌سێك نیشانه‌یه‌ك، یان ڕووداوێكی جه‌سته‌یی نامۆ و بێ هۆكاری تێدا ده‌ركه‌وت، یان نیشانه‌ی بیستنی یان هه‌ستیی یان هه‌ر مه‌ترسییه‌كی ته‌ندروستی دیكه‌ی تێدا ده‌ركه‌وت، پێویسته داوای ڕاوێژی پزیشكیی بكات".\nهه‌ندێك ڕاپۆرتی ئه‌مریكیی ڕونیان كرده‌وه: "نه‌خۆشییه‌كی نادیار كه پێده‌چێت به‌هۆی ده‌نگێكی راڤه‌نه‌كراوه‌وه له ماڵی دیپلۆماته‌كانی ئه‌مریكا له چین ده‌بیسترێت ده‌ركه‌وتووه، له‌و زنجیره حاڵه‌ته ده‌چێت كه تووشی دیپلۆماته ئه‌مریكیی و كه‌ندییه‌كان و خێزانه‌كانیان بووه له كوبا".\nوه‌زاره‌تی ده‌ره‌وه‌ی ئه‌مریكاش وتی: "یه‌كێك له كارمه‌نده‌كانی كونسوڵگه‌رییان له شاری (كوانجۆ)ی باشوور كه به كرده‌یی له چین جیاكرایه‌وه، ده‌ركه‌وت تووشی حاڵه‌تێكی هاوشێوه‌ی ئه‌وانه‌ی كوبا بووه، ئه‌ویش دوای ئه‌وه‌ی له شوقه‌كه‌یدا گوێی له ده‌نگی نامۆ بووه‌و نیشانه‌ی مێشكیی هاوشێوه‌ی ئه‌وانه‌ی كوبای تێدا ده‌ركه‌وتووه".\nبه‌دڵنیاییه‌وه قسه‌كردن له‌سه‌ر ئه‌و كه‌سایه‌تیانه‌ی كه له‌ڕێگه‌ی ( تیرۆر به نه‌خۆشیی)یه‌وه ڕووبه‌رووی مه‌رگ بوونه‌ته‌وه، شتێكه یه‌كلاكردنه‌وه‌ی قورسه، به‌ڵام ئه‌وه‌ی به‌ڕاستیی یه‌كلاكه‌ره‌وه‌یه ( تیرۆری نه‌رم)ه كه بووه‌ته چه‌كێك بۆ ململانێ سیاسییه‌كان.\nچه‌كێكی كۆن کە ململانێ سیاسییه‌كان گه‌شه‌یان پێداوه\nكاتێك له جه‌نگی یه‌كه‌می جیهانیدا سوپای ئه‌ڵمانیا چه‌كی بایه‌لۆژی به‌كارهێناو له كاتی جه‌نگی دووه‌می جیهانیدا ژاپۆن له‌دژی چین به‌كاریهێنا، ئه‌وه یه‌كه‌مینجار نه‌بووه ئه‌و چه‌كانه به‌كاربهێنرێن، به‌ڵكو مێژووی به‌كارهێنانی كرده‌یی چه‌كی بایه‌لۆژیی زۆر كۆنتره‌و ده‌گه‌ڕێته‌وه بۆ 14 سه‌ده پێش زایین، كاتێك ئاشوورییه‌كان ئه‌و چه‌كه‌یان له‌دژی دوژمنه‌كانیان به‌كارهێناوه. هه‌روه‌ها كۆچبه‌رانی ئه‌وروپی له‌دژی دانیشتوانی ڕه‌سه‌نی ئه‌مریكا به‌كاریانهێناوه و له‌كاتی شه‌ڕی ناوخۆی ئه‌مریكاشدا له‌ساڵی 1863دا به‌كارهێنراوه.\nكاتێكیش (جه‌نگیز خان) له سه‌ده‌ی (13)دا ئه‌وروپای داگیركردووه، بێ مه‌به‌ست بانگه‌شه‌ی بۆ به‌كارهێنانی چه‌كی بایۆلۆژی مه‌ترسیدار كردوه، كه ئه‌ویش تاعونی مه‌ڕو ماڵات، یان تاعونی مانگا بووه، كه ڤایرۆسێكه كارده‌كاته سه‌ر مه‌ڕوماڵاتی وه‌ك بزن و گا و ته‌نانه‌ت زه‌رافه‌ش.\nبه‌ریتانیاش له جه‌نگی دووه‌می جیهانیدا به‌كتریای ئه‌نتراكس یان (bacillus Anthra)ی وه‌ك چه‌كێكی بایه‌لۆژیی له‌دژی دانیشتوانی دورگه‌ی (گرونارد)ی سكۆتله‌ندی به‌كارهێناوه‌و یه‌كه سه‌ربازییه‌كانی ژاپۆنیش له سییه‌كانی سه‌ده‌ی ڕابردوودا ئه‌و چه‌كه‌یان له‌دژی دانیشتوانی مه‌نشوریای چین به‌كارهێناوه.\nله‌ساڵی 1979 گه‌وره‌ترین ڕووداوی هه‌ڵمژینی میكرۆبی ئه‌نتراكس ڕوویدا، ئه‌وه‌ش له‌كاتێكدا بوو كه له بنكه‌ی بایۆلۆژی سه‌ربازیی (سفیر دلۆفیسك)ی ڕوسیاوه به‌هه‌ڵه بۆمبێكی ئه‌و ڤایرۆسه ته‌قێنرا و بووه هۆی برینداربوون و كوژرانی ژماره‌یه‌كی زۆری دانیشتوانی نزیكی ئه‌و ناوچه‌یه.\nدوو به‌تانیی و ده‌سڕێك\nله‌ساڵی 1763دا سه‌ركرده‌ی هێزه‌كانی به‌ریتانیا دوو به‌تانی و ده‌سڕێكی وه‌ك دیاری نارد بۆ سه‌رۆكی هۆزه هیندییه‌كان، ئه‌و دیاریانه‌ش ئالوده‌كرابوون به میكرۆبی ئاوڵه. نه‌خۆشییه‌كه بڵاو بووه‌وه و به‌هۆیه‌وه زۆربه‌ی دانیشتوانی ڕه‌سه‌نی ئه‌و ناوچانه گیانیان له‌ده‌ستدا.\nهه‌رچه‌نده له‌ساڵی 1980دا ڕێكخراوی ته‌ندروستی جیهانیی ڕایگه‌یاند نه‌خۆشیی ئاوڵه به ته‌واوی له‌ناوبراوه، به‌ڵام هێشتا ڕوسیاو ویلایه‌ته یه‌كگرتووه‌كانی ئه‌مریكا له تاقیگه‌كانیاندا میكرۆبی ئه‌و نه‌خۆشییه‌یان لای خۆیان پاراستووه.\nله‌ساڵی 1940یشدا له چین په‌تای تاعون بڵاوبووه‌وه كاتێك هێزه‌كانی ژاپۆن به فڕۆكه جۆره بۆمبێكیان فڕێدایه چه‌ند ناوچه‌یه‌كی چینه‌وه كه جۆره مێشووله‌یه‌كی تووشبوو به تاعونی تێدا بووه.\nله‌ساڵی 2008یشدا سه‌رۆكی زیمبابۆی حكومه‌تی به‌ریتانیای به‌وه تاوانباركرد كه به‌مه‌به‌ستی ڕووخاندنی ده‌سه‌ڵات له زیمبابۆی، نه‌خۆشیی كۆلێرای وه‌ك چه‌كێكی بایۆلۆژیی به‌كارهێناوه‌و به‌هۆیه‌وه سه‌دان كه‌س بوونه‌ته قوربانی.\nله‌نێو چه‌كه بایۆلۆژییه‌كاندا ژه‌هری (پۆتۆلینۆم) یه‌كێك له چه‌كه بایۆلۆژییه دڵخوازه‌كانه به‌هۆی ئه‌وه‌ی زۆر به‌هێزه‌و زۆر ئاسته‌مه ئاشكرابكرێت و ته‌نها دوای تووشبوون پێی ده‌زانرێت. له ساڵی 1990 دا گروپی (ئوم شینریكیو) ئه‌و ژه‌هره‌یان بۆ چه‌ند مه‌رامێكی سیاسیی به‌كارهێناوه.\nچه‌ندین وڵاتیش (میكرۆبی نه‌خۆشیی برنج)یان وه‌ك چه‌كێك به‌كارهێناوه، به‌جۆرێك ولایه‌ته یه‌كگرتوه‌كانی ئه‌مریكا نمونه‌ی ئه‌و كه‌ڕووانه‌ی كۆكردووه‌ته‌وه كه زیانبه‌خشن و ده‌بنه هۆی نه‌خۆشیی به‌روبوومه كشتوكاڵییه‌كان و ڕه‌نگه له ئه‌گه‌ری هێرشكردنه سه‌ر چین به‌كاری بهێنێت، ئه‌مه‌ش دوای ئه‌وه‌ی چه‌ند به‌رهه‌مێكی به‌رگریكاری به‌كارهێناوه كه ده‌توانێت ببێته دژه نه‌خۆشیی كه‌ڕوو، ئه‌مه‌ش وه‌ك شێوازێكی به‌رگریكردن له به‌رهه‌مه‌كانی ئه‌مریكا.\nچه‌كه بایۆلۆژییه‌كان به‌وه له چه‌كی ئه‌تۆمیی جیاده‌كرێنه‌وه كه زۆر ووردن و له‌گه‌ڵ زینده‌وه‌ر جیاوازه‌كاندا كارلێك ده‌كه‌ن، چونكه جه‌نگی بایۆلۆژی ته‌نها له بڵاوكردنه‌وه‌ی نه‌خۆشی و درم و په‌تا له ناوچه‌كانی دوژمندا كورت نابێته‌وه، به‌ڵكو ڕه‌نگه هه‌ندێك وڵات بۆ زیانگه‌یاندن به سه‌رچاوه‌ی خۆراك به‌كاری بهێنن و به‌مه‌ش ده‌توانن یارمه‌تی خۆراكیی له دوژمن ببڕن و برسێتی بڵاو بكه‌نه‌وه.


پۆمپیۆ: بۆ رێگریکردنی لە باڵادەستیی ئێران پێویستە پشتیوانی لە سعودیە بکەین - کوردسات نیوز\nپۆمپیۆ: بۆ رێگریکردنی لە باڵادەستیی ئێران پێویستە پشتیوانی لە سعودیە بکەین\nMar 15, 2019 556\nمایک پۆمپیۆ وەزیری دەرەوەی ئەمریکا رایگەیاند: پێویستە پشتیوانیی سعودیە و ھاوپەیمانیی عەرەبی بکرێت بۆ رێگرتن لە باڵادەستیی ئێران لە ناوچەکەدا.\nپۆمپیۆ لە کۆنفڕانسێکی رۆژنامەوانیدا رایگەیاند: بۆ رێگریکردن لە باڵادەستیی ئێران لە ناوچەکەدا، پێویستە پشتیوانیی ھاوپەیمانیی عەرەبی بکرێت لە شەڕی یەمەن بە سەرۆکایەتیی سعودیە، وتیشی: پێویستە رێگری بکرێت لەوەی ئێران کۆنتڕۆڵی رارەوە ئاوییەکان بگرێتەدەست. ئەمەش لەکاتێکدایە ئەنجومەنی پیرانی ئەمریکا دەنگی لەسەر پرۆژەبڕیارێک داوە بۆ راگرتنی پشتیوانییەکانی واشنتۆن بۆ ھاوپەیمانیی عەرەبی لە یەمەن.\nھەروەھا پۆمپیۆ لەبەرامبەر ھەوڵێکی دادگای تاوانی نێودەوڵەتی بۆ لێکۆڵینەوە لە تاوانی جەنگی سوپای ئەمریکا لە ئەفغانستان ھۆشداری ئەوەی دا کە واشنتۆن لە مامەڵەی ڤیزادا رێوشوێنی تووندیان لەبەرامبەردا دەگرێتە بەر.\nلەبارەی پەیوەندییەکانی واشنتۆن و پیۆنگ یانگ، پۆمپیۆ ھیوای بەردەوامبوونی دانوستانی داماڵینی چەکی ئەتۆمی خواست و ھەروەھا پێشبینی ئەوەشی کرد، کۆریای باکوور پابەند بێت بە راگرتنی تاقیکردنەوە مووشەکییەکانی.\nپەیوەندییەکانی سعودیە و ئەمریکا\nلە سلێمانی نزیکەی 600 کۆگای ھەڵگرتنی کەلوپەل دروستدەکرێن\nتورکیا داوای لە ئەڵمانیا کردوە ھاوڵاتیەکی وڵاتەکەی ڕادەست...\nAug 16, 2017 582\nفەرەنسا ھەرێمی کریما وەک بەشێک لە ئۆکراین ناودەبات\nJun 27, 2017 1775\nبومەلەرزەیەکی بەھێز ویلایەتی ئالاسکای ھەژاند\nDec 1, 2018 1153


كۆمەڵە بەبۆنەی گیانبەختكردنی ئاكام تەلاج راگەیەنراوێك بڵاودەكاتەوە – زاگرۆس پۆست\nماڵەوە / کوردستان / كۆمەڵە بەبۆنەی گیانبەختكردنی ئاكام تەلاج راگەیەنراوێك بڵاودەكاتەوە\nكۆمەڵە بەبۆنەی گیانبەختكردنی ئاكام تەلاج راگەیەنراوێك بڵاودەكاتەوە\nسێ شه‌ممه 30 حوزه‌یران 2015\tکوردستان, هەواڵ 142 جار خوێنراوه‌ته‌وه\nكۆمەڵەی زەحمەتكێشانی كوردستان لە راگەیەنراوێكدا بە بۆنەی گیان بەختكردنی لاوی مەهابادی ئاكام تەلاج، سەرەخۆشی خۆی ئاراستەی هەموو خەڵكی كوردستان دەكات.\nبه داخ و پەژارەیەکی زۆر ئاکام تەلاج لاوی تێکۆشەری مەهاباد و کوردستان که له خۆپیشاندانی خەڵکی خۆراگری مەهاباد به گولە ی هێزە سەرکوتکەرەکانی کۆماری ئیسلامی به توندی بریندار ببوو، پاش ٥٣ رۆژ ململانێ، گیانی بەختکرد و بەم جۆرە گەیشتە کاروانی پر له سەروەریی تێکۆشەرانی گیانبەختکردووی بزووتنەوەی رزگاریخۆازی کوردستان.\nئاکام تەلاج ناوێکی خۆشەویستی خەڵکی کوردستانه، بەڵام تەنیا ئیتر ناوێک نیە، رەمزی بەرخۆدان و راوەستاوی گەلی تێکۆشەری کوردستانه که هیچ کات له ٣٦ ساڵی رابردوو له خەبات و مقاومەت و تێکۆشان بۆ گەیشتن به ئاواتەکانی نەسرەوتوە. کۆماری ئیسلامی پاس ٣٦ ساڵ کۆکردنەوەی هێز و هیرشی بەردەوام و ئێعدامی سیاسی و گەمارو و کردنی کوردستان به پادگانێکی نیزامی گەورە، به هەر جموجۆلێکی سیاسی جەماوەری له کوردستان جەنایەتی گەورە دەخۆلقێنێ. ئێعدامی مەنسور ئاروەند که حوکمی هەتاهەتایی بوو، تەنیا بۆ تۆڵه سەندنەوە له خەڵکی مەهاباد، بۆ چاوترساندن و توقاندن و راگرتنی دەسەڵاتی جینایتکارانەی له سێدارە درا.\nبەڵام کۆماری ئیسلامی له له ٣٦ ساڵی رابردوو زەبەری کارێگەری له راوەستاویی و خۆراگری جەماوەری خەڵکی کوردستان و هێزی پێشمەرگە لێکەوتوە، باش دەزانێ که به خۆڵقاندنی جەنایەتی زۆرتر کارنامەی نگریس و رەشی قورستر دەکات. بزووتنەوەی رزگاریخۆازی کوردستان قۆناخی زۆر دژوار و سەختی بریوە، دڵنیاین که شەپۆلی جەماوەری گەلی وشیاری کورد ئاسۆی سەرکەوتن رونتر دەکات.\nکۆمەڵەی زەحمەتکێشانی کوردستان سەرخۆشی گەرم خۆیی پێشکەش به دایک و باوک و هەمو بنەماڵەی کاک ئاکام و هەمو خەڵکی کوردستان و به تایبەت شاری خۆراگری مەهاباد دەکات.\nناو و یادی تێکۆشەری کوردستان کاک ئاکام بەرز و بەرێزە.\nسەرکەوتو بێت بزووتنەوەی رزگاریخۆازی کوردستان\nکۆمەڵە زەحمەتکێشانی کوردستان\n٩ی پوشپەری ١٣٩٤


06:31 - 25/03/2019\nبە ھۆی باران بارینی زۆر و روودانی لافاوەوە، پردێکی سەرەکی رێگای نێوان دەربەندیخان و کەلار کە سلێمانی و ناوچەکانی تری گەرمیان پێکەوە دەبەستێتەوە داڕووخا، بەرپرسێکی ناوچەکەش دەڵێت: باران بارینی ئەمساڵ لە ماوەی 60 ساڵی رابردوودا وێنەی نەبووە.\nئەنجامی ئەو باران بارینە بەھێزەی ھەرێمی کوردستانی گرتەوە لە ناوچەی گەرمیان لە سنووری پارێزگای سلێمانی زیانی بە چەند پردێک گەیاندووە، دیارترینیان داڕووخانی پردی دەرەدۆین-ە لە نێوان ھەردوو شاری دەربەندیخان و کەلار کە سلێمانی گەرمیان پێکەوە دەبەستێتەوە و رۆژانە ھەزاران ئۆتۆمۆبێل لەو رێگایەوە ھاتوچۆ دەکەن و رێگای دەروازەی نێودەوڵەتی پەروێزخانی لەسەرە.\nرووخانی ئەو پردە ئاستەنگی ھاتوچۆی گەورەی دروستکردووە و شۆفێران ناچارن رێگایەکی دوورتر و سەختر ببڕن بۆ ھاتوچۆکردن لەنێوان ھەردوو شارەکەدا.\nبە ھۆی کاریگەری دوو پاڵەپەستۆی نزم کە لە دەریای ناوەڕاست و دەریای سوورەوە ھەڵیان کردووەتە سەر ناوچەکە لە دوێنێ یەکشەممەوە شەپۆلێکی باران بەرینی بەھێز ھەرێمی کوردستانی گرتووەتەوە و لە پارێزگای سلێمانی و ھەڵەبجە و ئیدارەی گەرمیان بەو ھۆیەوە لە چەندین ناوچە لافاو دروستبووە و دەوامی زۆربەی خوێندنگەکانیش راگیران.


كۆبونەوەی ئەنجومەنی زانكۆی پۆلیتەكنیكی سلێمانی بەڕێوەچوو – زانکۆی پۆلیتەکنیکی سلێمانی\nكۆبونەوەی ئەنجومەنی زانكۆی پۆلیتەكنیكی سلێمانی بەڕێوەچوو\nڕۆژی چوارشەممە ڕێكەوتی 6 ی تشرینی دووەمی 2019 بەسەرپەرشتی پ.ی.د. ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی و بەئامادەبوونی یاریدەدەرانی سەرۆكی زانكۆو سەرجەم ڕاگرەكان و بەڕێوەبەرانی كارگێری و دارایی و ئایتی نوسینگەی سەرۆكی زانكۆو تۆماری گشتی كۆبونەوەی ژمارە 4 ی ئەنجومەنی زانكۆ بەڕێوەچوو.\nسەرەتای كۆبونەوەی ئەنجومەنی زانكۆ بە پێشكەشكردنی سیمینارێك لەلایەن م.جمال كاك برا سەرۆكی لیژنەی ڕانكیگی زانكۆ لەسەر قۆناغەكانی پێشكەوتنی زانكۆ ساڵ بەساڵ بەپێی ئەو هەڵسەنگاندنە ناوخۆیی و نێودەوڵەتیانەی ساڵانە بۆ زانكۆكانی جیهان دەكرێت و زانكۆی پۆلیتەكنیكی سلێمانی هەنگاوی گەورەی بڕیوەو ساڵانە لە ڕیزبەندی زانكۆكاندا پێشكەوتنی بەرچاوی بەخۆیەوە بینیوەو هەمولایەك هیوایان خواست زیاتر بەرەو پێش بڕوات و پرۆسەی خوێندنی باڵا خزمەتی زیاتر بكرێت و داواكرا خاڵە ئیجابیەكان پەرەی زیاتری پێبدرێت و خاڵە لاوازەكانیش چارەسەر بكرێت.\nلەكۆبونەوەكەدا سەرۆكی زانكۆی پۆلیتەكنیكی سلێمانی تیشكی خستە سەر چەندین باس و تەوەری جیاجیا تایبەت بە پرۆسەی خوێندن و دەستپێكی ساڵی نوێ بەم شێوەیە:\nدەستپێكردنی ساڵی نوێ ی خوێندن و چۆنێتی ئامادەكاری كۆلێج و پەیمانگاكان بۆ پێشوازی لە ساڵی نوێ .\nچۆنێتی پێشوازی لە خوێندكارانی قۆناغی یەكەم و پێدانی ڕێنمایی پێیان.\nباسی لە دابینكردنی پێداویستییەكانی بەشە ناوخۆییەكان و هۆڵەكانی خوێندنی كرد كە خۆشبەختانە لەهاوینی ئەمساڵدا زۆرینەی ئەو پێداویستیانە دابین كراون.\nباس لە دابینكردنی سوتەمەنی كرا كە لەسەر سندوقی داهاتی سەرۆكایەتی زانكۆ دابین دەكرێت.\nباس لە پێدانی موستەحەقاتی مامۆستایان و فەرمانبەران كرا كە خەرجكراوەو پێشتر بۆیان خەرجنەكرابوو ئەوانیش موچەو دەرماڵەو كرێ ی وانەبێژی و كرێ ی لیژنەی تاقیكردنەوەكانە.\nهەروەها باسی لە پرۆسەی دامەزراندنی خوێندكارە یەكەم و دووەم و سێهەمەكانی دەرچووی ساڵانی 2015-2016 كرد كە بەپێ ی پێوەرو پێكهێنانی لیژنەیەكی تایبەت بەپێ ی پێویستی و شوێنی جوگرافیان بەسەر شوێنەكاندا دابەشكراون و دەستخۆشی لە ئەنجومەنی وەزیران و وەزارەتی خوێندنی باڵا كرد بۆ هەڵگرتنی ئەو هەنگاوەو هیوای خواست كار بكرێت بۆ دامەزراندنی خوێندكارانی ساڵانی تریش، هەروەها باسی لەوەش كرد ئەو فەرمانبەرانە پێویستە خولی راهێنان ببینن و رابهێنرێن لەسەر خزمەتكردن بەزانكۆو پرۆسەی خوێندن و ئامادەبكرێن بۆ ئەوەی شوێنە بەتاڵەكان پڕبكەنەوە.\nكۆبونەوەی ئەنجومەنی زانكۆ چەند بڕیارێكی دەركرد لە سەر مۆڵەتی خوێندنی خوێنكاران و ئەنجامدانی چالاكی زانستی و كۆمەلایەتی و وەرزشی … هتد و تەئكید لەسەر بەردەوامیان كرایەوەو پێویستە گرنگی زیاتریان پێبدرێت. هەروەها بریاردرا زیاتر سوود لەتوانای مامۆستایان لەكۆلیجەكان وەربگیرێت بەپێ ی ئەو ڕێژەیەی كەهەیە لە بروانامەكانی دكتۆراو پرۆفیسۆرو پرۆفیسۆری یاریدەدەر.\nبڕیارە لە چەند رۆژی داهاتودا پێشانگای نێودەوڵەتی كتێب لەشاری سلێمانی بكرێتەوەو ئەنجومەنی زانكۆش بڕیاریدا كە بەپاصی زانكۆ خوێندكاران بەرن بۆ بینینی پێشانگای كتێب.\nلە بەشێكی تری كۆبونەوەكەدا م.بختیار عبید شریف بەڕێوەبەری تۆماری گشتی زانكۆ ڕاپۆرتێكی پێشكەش بە ئەنجومەنی زانكۆ كرد لەسەر پرۆسەی وەرگرتنی خوێندكارانی نوێ لە زانكۆی پۆلیتەكنیكی سلێمانی لەسەر سیستمەكانی زانكۆلاین و ڕاستەوخۆ و پارالێڵ و ئێواران و پیشەیی كە ژمارەیەكی زۆر لە خوێندكاران وەرگیراون و پێویستە داوا لەحكومەتی هەرێمی كوردستان بكرێت هەموو پێداویستییەكانی خوێندنیان بۆ دابین بكرێت چونكە لەمساڵدا زانكۆی پۆلیتەكنیكی سلێمانی ڕێژەی 20% ی سەرجەم خوێندكارانی كوردستانی لە زانكۆ حكومییەكان وەرگرتوە .\nلەكۆتاییدا ڕاگری كۆلێج و پەیمانگاكان ڕاو سەرنج و ڕاپۆرتی خۆیان خستە ڕوو هیوایان خواست ساڵێكی پڕ بەرهەمی زانستی چاوەڕێیان بكات و لەهەوڵ و تێكۆشانیش ناوەستن.\nبەوێنە.. پێشكەشكردنی دوو سیمینار لەلایەن خوێندكارانی زانكۆوە


وەزارەتی ئەوقاف روونکردنەوە لەسەر حەجی ئەم ساڵ دەدات\nسێنته‌ری جێنده‌رناسی له زانكۆكان ده‌كرێته‌وه\nكۆڕه‌ك تیلیكۆم: بڕیاری ده‌سته‌ی راگه‌یاندن و گه‌یاندنی عێراق زاڵمانه‌یه\nلە هەڵەبجە بەڕێوەبەرایەتیی پاسپۆرت کرایەوە\n2018-07-29 [11:28 AM]\nوەزارەتی ئەوقاف و کاروباری ئاینی حکومەتی ھەرێمی کوردستان لە راگەیندراوێکدا ئاماژە بەوە دەدات کە سەرجەم حاجیانی کوردستان گەیشتنە شاری مەدینەی پیرۆز و شوێنیان باشە .\nلە ڕاگەیاندراوێکدا کەلەپێگەی فەرمی خۆیان بڵاویان کرووەتەوە وەزارەتی ئەوقاف و کاروباری ئاینی ڕایدەگەێنێت ، دوای گەیشتنی سەرجەم حاجیان بۆ شاری مەدینەی پیرۆز، حاجیان بەپاسی تایبەت گوازرانەوە بۆ شاری مەککە پیرۆز.\nلە راگەیندراوەکە ھاتووە ، بۆ پرۆسەی حەجی ئەمساڵ وەزارەتی ئەوقاف و کاروباری ئایینی باشترین ھۆتێلی بەناوی (لوئلوئە) بەھەموو خزمەتگوزارییەک بۆ حاجیانی بەڕێز دابین کردووە، ھۆتێلەکە لەنزیک واجباتەکانی حەجی پیرۆزە لەکاتی مەراسیمەکانی حەجە و ھیلاکی و ماندووبوون بۆ حاجیان کەمتر دەکاتەوە.\nلە راگەیندراوەکە ئاماژە بەوەکراوە، ئەمە جگە لە پاک و خاوێنی و نۆرینگەی پزیشکی، پزیشکی پسپۆر، خواردنگە، ھۆیەکانی ھاتووچۆ، مزگەوتی تایبەت لەناو ھۆتێل ھەروەھا لێژنەیەکی ئیداری ئێستا لەشاری مەککەی پیرۆز لە پێشوازی حاجییاندا دەبن.\nئەم هەواڵە 6559جار خوێندراوەتەوە


نیاز حەمید: کۆمەڵە لە بناری هەڵگورد چی دەکات؟ هاتنیان بە رەزامەندی قاسمی سلێمانییە؟ ئایا بەشێکە لە پیلانی هێرش بۆ سەر قەندیل؟. | wtarikurd\nنوسینی : نیاز حامد برایم | 19.04.2017 9:50 PM | بەشی: فرە بابەت | بێ کۆمێنتە\nیەکێ لە پێشمەرگەکانی کۆمەڵە، چەند وێنەیەکی بڵاوکردۆتەوە، وەک بۆ خۆی باس دەکات، وێنەکان هی بارەگاکانی تازەی کۆمەڵەیە لە بناری هەڵگورد.\nلە سەروبەندی هەڵبژاردنەکانی 2015 لە تورکیا و باکوریی کوردستان، دیموکرات (نازانم کام دیموکرات) بوو چەکدارەکانی بردە قەندیل بە رێنمایی دەوڵەتی تورکیا و پارتی بۆ نانەوەی شەڕ. ئاماج لێی بۆ هەڵگیرسانی شەرێک بوو لەگەڵ گەریلا، تابڵێن پەکەکە دژی کوردە و رێگە لەپیشمەرگە دەگرێت بچێت بۆ رۆژهەلات شەریی کۆماری سێدارە بکات!. لە نەتیجەدا ناو و دەنگی گەریلا بشێوێنن، بۆئەوەی نەرێنی کاربکاتە سەر دەنگدەری کورد لە باکوری کوردستان، بەڵام بە حیکمەتی گەریلا پیلانەکە پووچەڵ کرایەوە و، شەڕەکەش نەکرا و تەنانەت گەریلا پێشنیاری کرد رێگایان بۆ خۆش بکات بۆ ئەوەی بچن بۆ رۆژهەڵاتی کوردستان شەری حکومەتی ئێران بکەن، لێ دەرچوو پیلانێک بوو، نە پێشمەرگە چووە رۆژهەلات و نە شەڕیش دژی حکومەتی ئێران کرا!.\nئێستا دووبارە ترسی ئەوە هەیە کە ئەو چەکدارانەی کۆمەڵە(چ کۆمەڵەیەکە ئەویش نازانرێت- بەلام پێدەچێت عبدولای موهتەدی بێت)، لە بناری هەڵگورد بە رێنمایی پارتی و ئاکەپە لەگەڵ پیلانی هێرش بۆ سەر قەندیل، ئەوانیش بەشداریی بکەن و پیلانێک دژی گەریلا بەڕێوەببەن.\nبۆیە هەرچی زووە پێویستە، کۆمەڵە ڕوونکردنەوە بدات، ئەو چەکدارنە بۆچی لەو ناوە کۆبونەتەوە؟ باشە جێگا نەماوە بناری هەڵگورد نەبێت کە نزیکە لە قەندیل؟ سەدان کیلۆمەتر سنوری هاوبەش لەگەڵ رۆژهەڵات هەیە بۆچی ئەو شوێنەیان هەڵبژاردووە؟.\nلە میدیاکانی ئاکەپە هەواڵێکی سەرنجراکێش بلاوبۆتەوە و، وا ڕادەگەیەنن، دوای مەهزەلەی ریفراندۆم، ئەردۆگان پیلانێکی هەیە بۆ هێرشکردن بۆ سەر قەندیل وشنگال بەهەماهەنگی پارتی. وەک لە پیلانەکە هاتووە، لە ئاگری بۆ بامەڕنی کۆریدۆرێک دەکرێتەوە بۆ هێنانی هێزی سەربازی و تانک و تۆپ، بە بەشداری 1200 چەکداری پارتی، هێرشێکی دوو لایەنە دەکەنە سەر شنگال و قەندیل.\nپلانەکە دەستپێ دەکات بە بۆردومانکردنی قەندیل بە فرۆکەی جەنگی بۆ 3 رۆژ ئینجا هێرشی زەمینی دەست پێدەکات.\nپێدەچێت ئاکەپە و پارتی بەڵێنیان بەو هێزەی کۆمەڵە دابێت کە دوای لەناوبردنی گەریلا لە قەندیل، ئەوان شوێنەکە دەگرنەوە.\nجێگای باسە، کۆماری سێدارە ئاگاداریی ئەم پیلانە گڵاوەیە، هاوکاری ئاکەپەیە بۆ لێدانی گەریلا لە قەندیل، دیارە رەزامەندیشە هێزێکی وەک کۆمەڵە جێگای گەریلا لە قەندیل بگرێتەوە.\nسەردانی قاسمی سلێمانی بۆ لای پارتی هەفتەی رابوردوو، ڕەنگە ئەم بابەتەش تاوتوێ کرابێت.\nئێران زۆر تەنگاو بووە لە رۆژئاڤای کوردستان، بەتایبەتی دوای ئەوەی ئەمەریکا بەتەواوی پشتیوانی خۆی لە حکومەتی رۆژئاڤای کوردستان و هێزەکانی سوریای دیموکراسی راگەیاند و تورکیای پەراوێز خست، ئێستا زۆر روونتر لە جاران، ئیدارەی ئەمەریکا پشتیوانی سەپاندنی دیفاکتۆی فیدرالێ باکوری سوریا لە پلاندایە بۆ چارەسەریی تەواوی پرسی سوریا. ئەم بەرەوپێشچوونەی پەیوەندییەکانی رۆژئاڤا و ئەمەریکا، کۆماری سێدارەی ئێرانی تەنگەتاو کردووە، بۆیە ئێستا لەگەڵ ئاکەپە و رژێمی سوریا کەوتونەتە هەماهەنگی بۆ لێدانی تەڤگەری ئازادی.\nماڵپەڕی(ديبكا فايلز) ئیسرائیلی لە 8 ی ئەم مانگە ئاشکرایکرد کە بونی 5 بنکەی سەربازی ئەمەریکی لە رۆژئاڤای کوردستان دەبێتە بەربەست بۆ هەژمونی زەمینی و ئاسمانی ئێران لە سوریا و پاراستنی کوردان لە هێرشەکانی تورکیا. کەواتە ئێستا ئاکەپە و ئێران دوژمنی هاوبەشیان هەیە، کە تەڤگەری ئازادییە، بۆیە ئێران لە پیلانی هێرشکردن بۆ سەر قەندیل جێگە دەگرێت لەگەڵ ئاکەپە وپارتی و، هێنانی ئەم چەکدارانەی کۆمەڵە، بۆ بەشداریکردنیانە لەم پیلانە بە شێوەیەک لە شێوەکان.\nتێبینی: وێنەکان هی یەکێ لەو چەکدارانەی کۆمەڵەیە کە بۆ خۆی لە ئەکاوەنتی خۆی بلاوی کردۆتەوە\nشێرزاد وڵاتدۆست: دوبەی یان دارفورێکی تر.


لە بەسرە داوای سەپەندنی یاسا لە سوپا دەكرێت\nفەرماندەی ئۆپەراسیۆنەکانی بەسرە رایگەیاند، بەمەبەستی سەپاندنی یاسا و پاراستنی خۆپیشاندەرانی ئاشتیخواز داوا لە سوپای عێراق دەکەن بێتە سەر شەقام.\nقاسم نزال، فەرماندەی ئۆپەراسیۆنەکانی بەسرە لە راگەیەنراوێکدا ئاماژەی بەوەشکردوە، بە ئامانجی پاراستنی خۆپیشاندەران و پاراستنی شوێنە گشتییەکان لە دەستی ئەو کەسانەی هەوڵی تێکدانی ناڕەزاییەکان و ئەنجامدانی کاری تێکدەرانە دەکەن، داوایان لە یەکەکانی سوپا کردوە بێنە سەر شەقام.\nئەوەش هاتوە، لەگەڵ خۆپیشاندەران چەندینجار داوایان کردوە کە لە شوێنی دیاریکراو بۆ دەربڕینی ناڕەزاییەکان (گۆرەپانەکانی خۆپیشاندان) نەچنەدەرەوە، لە ئەگەری پابەندنەبونیش بەو داواکارییەوە لەلایەن کەسانی دەرەوەی یاسا بە ئامانج دەگیرێن.\n23ی ئەم مانگەش خۆپیشاندەرانی بەسرە لە راگەیەنراوێکدا ئاماژەیان بەوەکرد، ماوه‌ی 48 كاتژمێر بۆ پارێزگاری به‌سرە دیاریده‌كه‌ن كه له‌كاتژمێر 12:00ی پاشنیوه‌ڕۆی رۆژی پێنجشه‌ممه‌وه دەستیپێکردوە، ئه‌گه‌ر داواكاریه‌كانیشیان جێبه‌جێنه‌كات، ئه‌وا "هه‌مو بژارده‌یه‌ك له‌به‌رده‌میاندا كراوه ده‌بێت".\nهه‌ر له‌و گرته ڤیدیۆییه‌دا، خۆپیشانده‌ران مه‌رجی ئه‌وه‌یان بۆ ئه‌سعه‌د عیدانی داناوه، كه بكوژی سه‌رجه‌م رۆژنامه‌نوس و چالاكوانان راده‌ستی دادگا بكات، ئه‌گه‌رنا ده‌ستله‌كاربكێشێته‌وه.


گرنگی دواخستن له چیرۆك و رۆماندا – Knwe.org\nسەرەکی » ئەدەب - سێبەر و سایە » گرنگی دواخستن له چیرۆك و رۆماندا\nگرنگی دواخستن له چیرۆك و رۆماندا\nبێگومان ئاواتی هه‌ر چیرۆكنووسێك یان رۆماننووسێك ئه‌وه‌یه چیرۆك یان رۆمانی وا بنووسێت، كه خوێنه‌ر به‌بێ وه‌ستان بیخوێنێته‌وه و لاپه‌ڕه‌كانی هه‌ڵبداته‌وه. ئه‌گه‌ر چیرۆكه‌كه یان رۆمانه‌كه سه‌رنجڕاكێش بێت و به باشی گێڕدرابێته‌وه، خوێنه‌ر زۆر حه‌ز به خوێندنه‌وه‌ی ده‌كات و به شه‌وق و زه‌وقه‌وه ده‌یخوێنێته‌وه. بێگومان ته‌شویقكردنی خوێنه‌ر شتێكی پێویسته، به‌ڵام چۆنێتی به‌ڕێوه‌بردنی ته‌شویقكردنی له ژێر كۆنترۆڵی نووسه‌ردایه.\nله لێكۆڵینه‌وه‌ی ده‌قێكی ئه‌ده‌بیدا، دواخستن به‌و حاڵه‌ته‌ی زیهنی خوێنه‌ر ده‌گوترێت كه یه‌كه‌م: نه‌زانێت بڕیاره چی رووبدات، دووه‌م: بیه‌وێ بزانێ چی رووده‌دات و گرنگیی به‌وه بدات كه چی رووده‌دات. به‌شی دووه‌م هێنده‌ی به‌شی یه‌كه‌م گرنگه چونكه ئه‌گه‌ر خوێنه‌ر حه‌زێكی نه‌بێت كه بزانێت چی رووده‌دات و بایه‌خی پێنه‌دات ئه‌گه‌ری ئه‌وه هه‌یه كتێبه‌كه تووڕ بدات و ته‌واوی نه‌كات.\nناسینی خوێنه‌ر ده‌كه‌وێته پێش پێویستیی دواخستنه‌وه:\nخوێنه‌ر ده‌بێت به دوای چیرۆكه‌كه یان رۆمانه‌كه‌دا بچێت. به‌ڵام ئه‌م (ده‌بێت)ه، چۆن ده‌كرێ یان چۆن كاری كرده‌یه؟ ئه‌گه‌ر له ده‌قه‌كه‌تدا جۆره‌ها مه‌ته‌ڵۆكه و گرێ و گۆڵ و ململانێشت دروست كردبێت، به‌ڵام نه‌توانیت بچیته ناو حه‌ز و ویستی خوێنه‌ره‌وه، ئه‌وا ده‌قه‌كه‌ت دواخستنی كاریگه‌ری له ده‌ستداوه. به‌م پێیه نووسه‌ر به‌ر له‌هه‌ر شتێك ده‌بێت وه‌رگر یان خوێنه‌ری خۆی بناسێت. ئه‌گه‌ر وه‌رگر یان خوێنه‌ر مێردمناڵ بێت، ده‌بێت بابه‌تی وه‌كو ئاشتی و جه‌نگ و چاكه و … هتد. واته (ئه‌و بابه‌تانه‌ی له‌و ته‌مه‌نه‌دا پێوسته له مێشكی مێردمناڵدا سه‌قامگیر بن) بكه‌یته بابه‌تی ده‌قه‌كه‌ت. ئه‌گه‌ر وه‌رگر یان خوێنه‌ر گه‌وره بێت، ده‌بێت بابه‌تی قووڵتری كۆمه‌ڵایه‌تیی وه‌كو هه‌ژاریی و كار و دروشم و … هتد. له‌م جۆره بابه‌تانه بخه‌یته ناو ده‌قه‌كه‌ته‌وه. ئه‌گه‌ر وه‌رگر یان خوێنه‌ر حه‌زی له جۆره ژانرێكی تایبه‌تی وه‌كو ئه‌ده‌بیاتی پۆلیسییه، ده‌بێت بابه‌تی وه‌كو كوشتن و تاوان و مه‌ته‌ڵۆكه باكگراوندی ده‌قه‌كه‌ت بێت. ئه‌گه‌ر بۆ ناوچه‌یه‌كی تایبه‌تیش ده‌نووسیت، یان ده‌ته‌وێت لایه‌نگرانی ئه‌و ناوچه‌یه رابكێشیت، له ده‌قه‌كه‌تدا شته دیاره‌كانی ئه‌و ناوچه‌یه زه‌ق بكه‌ره‌وه. بۆ نموونه (لی چایڵد) له رۆمانه پۆلیسییه‌كانیدا به‌پێی دانپێدانانی خۆی بۆ راكێشانی خوێنه‌ره فه‌ره‌نسی زمانه‌كان لێكۆڵه‌ر (جاك ریچه‌ر)ی وه‌كو باوكی كاره‌كته‌ره‌كه‌ی (جاك ریچه‌ر) ناساند به‌و مه‌به‌سته‌ی خوێنه‌رانی فه‌ره‌نسی بۆ خوێندنه‌وه‌ی ده‌قه‌كه‌ی ته‌شویق بكات و ( له‌مه‌شدا سه‌ركه‌وتوو بوو.)\nپێشبینی خوێنه‌ر گه‌وره‌ترین دوژمنی دواخستنه:\nتوانای پێشبینی له لایه‌ن خوێنه‌ره‌وه، دوژمنی دواخستنه. به‌ڵام ئه‌مه به‌و مانایه نییه كه نابێت نووسه‌ر به‌رده‌وام خوێنه‌ر له گوماندا بهێڵێته‌وه. خوێنه‌ر زیاتر به‌وه‌ی كه له كۆتاییدا خافڵگیر بێت و باكگراوندی بیركردنه‌وه‌ی بدرێت به‌یه‌كدا، خۆشحاڵ ده‌بێت. به‌م پێیه ده‌بێت چه‌ند باكگراوندێك له مێشكی خۆیدا فۆرمه‌ڵه بكات.\nئه‌وه‌ت له بیر نه‌چێت كه خۆخزاندنه ناو هه‌ستی خوێنه‌ره‌وه تاكه باكگراوندی دواخستنه. بۆ دواخستن ده‌بێت به شێوه‌یه‌كی چاونه‌ترسانه و بێپه‌روا خوێنه‌ر رابكێشیته ناو چیرۆك یان رۆمانه‌كه‌ته‌وه و تووشی هه‌ژان و سه‌رسوڕمانی بكه‌یت. بێگومان رووداوه‌كانی ده‌قه‌كه ده‌بێت به‌لای خوێنه‌ره‌وه قابیلی پێشبینی نه‌بێت. به ده‌ربڕینێكی دیكه ده‌بێت هه‌وڵ و كۆششی نووسه‌ر به‌و شێوه‌یه بێت كه خوێنه‌ر تووشی هه‌مان ئه‌و سترێس و دڵه‌ڕاوكێیه بكات كه پاڵه‌وانی رۆمانه‌كه‌ی تێكه‌وتووه و به‌ده‌ستییه‌وه گیری خواردووه. بۆ نموونه كاتێ ئه‌م پاڵه‌وانه له ژێرزه‌مینێكدا رووبه‌ڕووی سێ دوژمنی ترسناك ده‌بێته‌وه، راسته‌وخۆ بچۆره ناو مێشك و بیركردنه‌وه‌ی ئه‌و ساته‌وه‌خته‌یه‌وه تا له ئه‌نجامدا خوێنه‌ریش هێنده‌ی پاڵه‌وانی رۆمانه‌كه بترسێ و بتۆقێ.\nباسی ژێرزه‌مین و رووبه‌ڕووبوونه‌وه‌ی دوژمنێكی ترسناكمان كرد، باسكردنی ئه‌م خاڵه‌ش پێویسته كه ده‌بێت له‌م بواره‌دا دوودڵ بیت، نابێت هه‌روا به ئاسانی له سنووری وێناكردنی خوێنه‌ر زیاتر پێ دابگریت. دروستكردنی فه‌زایه‌كی دڵه‌ڕاوكێ دروستكه‌ر و ترسناك هه‌رگیز ئیشێكی نا ئه‌ده‌بی و نالۆجیكی نییه، به‌ڵام نابێ له‌م فه‌زا دروستكردنه‌دا ئه‌و هه‌ڵه‌یه بكه‌یت كه خوێنه‌ر نه‌توانێ خۆی بخاته شوێنی ئه‌و كه‌سه. ژانره ئه‌ده‌بییه‌كه‌ی خۆت ده‌ستنیشان بكه. ئه‌گه‌ر چیرۆكی خه‌یاڵی زانستیی یان ریالیزمی جادوویی و له‌م بابه‌ته نانووسیت، (پرۆتاگۆنیست) یان (ئانتاگۆنیست) ه‌كه‌ت له‌پڕ ناتوانێت تواناكانی كاره‌كته‌ر له‌م جۆره چیرۆكانه‌دا به‌رجه‌سته بكات. ئه‌م مه‌سه‌له‌یه سه‌باره‌ت به فه‌زاش راسته. به‌م پێیه پاراستنی هاوده‌ردیی له نێوان كاره‌كته‌ر و خوێنه‌ردا گرنگی خۆی هه‌یه. ئه‌گه‌ر باوه‌ڕپێكردنی خوێنه‌ر به كه‌م بگریت، له باشترین حاڵه‌تدا (واته ئه‌گه‌ر خوێنه‌ر له‌به‌رخۆیه‌وه نه‌ڵێت ئه‌مه خراپترین چیرۆكه كه تا ئێستا خوێندبێتمه‌وه) وه‌كو ته‌نز سه‌یری ده‌كات. له سه‌ره‌وه باسی ژێرزه‌مینێكمان كرد كه پاڵه‌وانه‌كه‌مان رووبه‌ڕووی سێ كه‌س ده‌بێته‌وه. گریمان ئه‌و له جیاتی سێ كه‌س، رووبه‌ڕووی سه‌د كه‌س ده‌بێته‌وه و له كۆتاییشدا به‌سه‌ریاندا سه‌رده‌كه‌وێت. لێره‌دا خۆت بخه‌ره شوێنی خوێنه‌ر، ئایا باوه‌ڕ به‌مه ده‌كه‌یت؟\nبه ترسناكتركردنی ره‌گه‌زه‌كانی چیرۆك، وه‌كو پێویست دواخستنێكی باشتر به‌ده‌ستنایه‌ت. ته‌نانه‌ت ده‌توانی په‌یژه، مایكره‌فۆن، تارمایی، دوشی حه‌مام و … هتد. بۆ دڵه‌ڕاوكێ دروستكردن به‌كاربهێنیت (ئه‌و بابه‌ته‌ی تیایدا هیچكۆك وه‌ستا بوو). یه‌كێك له گونجاوترین ئامرازه‌كان له فه‌زادا بۆ دروستكردنی دواخستن، تاریكییه. گۆی زه‌وی هه‌میشه به‌ده‌وری خۆردا ده‌خولێته‌وه و له ماوه‌ی شه‌و و رۆژێكیشدا یه‌كجار به‌ده‌وری خۆیدا ده‌خولێته‌وه، به‌م پێیه تاریكیی شه‌و رووداوێكی سروشتییه. ئه‌و رووداوه سروشتییه‌یه كه ده‌توانێت هاوڕێی نووسه‌ران بێت. بۆچی تاریكیی ئه‌وه‌نده گرنگه؟ چونكه بۆ دروستكردنی هه‌ر فه‌زایه‌ك یان هه‌ر ره‌گه‌زێكی دڵه‌ڕاوكێ دروستكه‌ری دیكه، ده‌بێت بنه‌مای په‌یوه‌ندی عیله‌ت و مه‌علولێكی پته‌و دابرێژیت، له كاتێكدا تاریكیی شه‌و به‌شێوه‌یه‌كی سروشتی ئه‌م حاڵه‌ته باشه فه‌راهه‌م ده‌كات.\nله‌به‌كارهێنانی تاریكیی و (هه‌موو ئامرازه‌كانی دیكه‌ی دواخستندا) نابێت زیاده‌ڕه‌ویی بكه‌یت. شه‌و و رۆژێك چه‌ند سه‌عاتێكی رووناكه و چه‌ند سه‌عاتێكیشی تاریكه. كاتێ تاریكیی مانای ده‌بێت كه رۆژێك له ئارادا بێت. كه‌مێك رووناكیی، تاریكیی سه‌رنجڕاكێشتر ده‌كات. كاتێ حاڵه‌تی دواخستنمان هه‌یه كه حاڵه‌تی ئاساییشمان هه‌بێت. به‌ڵام كاتێ حاڵه‌تی دواخستن بگۆڕێت به حاڵه‌تی ئاسایی چیرۆك، ئه‌وسا كاریگه‌ریی خۆی له ده‌ست ده‌دات.\nیه‌كێك له ته‌كنیكه‌كانی به‌كارهێنانی دواخستن، ئاماژه‌ی بچووك و وه‌همییه. بابه‌تێك بكه به باكگراوندی فكری خوێنه‌ر. پاشان بیهێنه‌ره ئاراوه. بۆ نموونه كاره‌كته‌ری سه‌ره‌كی چیرۆك سه‌ره‌تا له رادیۆوه گوێی لێده‌بێت كه جه‌ماعه‌تێ دز ده‌ستیان كردووه به دزینی ئوتومبیلی جۆری (په‌یكان)ی گه‌نجان. به رێكه‌وت ئه‌میش ئوتومبیلێكی په‌یكانی گه‌نجانی هه‌یه. ئێستا له هه‌ر جێگایه‌كی چیرۆكه‌كه‌دا كاتێ كاره‌كته‌ری سه‌ره‌كی ئوتومبیله‌كه‌ی پارك ده‌كات و ده‌یه‌وێ لێی دوور بكه‌وێته‌وه، حاڵه‌تێكی له‌باری دواخستنت هه‌یه. به‌رده‌وام سه‌یری پشت خۆیه‌وه ده‌كات بۆ ئه‌وه‌ی ئوتومبیله‌كه‌ی نه‌دزن. جارێك ده‌بینێت غه‌واره‌یه‌ك له ئوتومبیله‌كه‌ی نزیك كه‌وتۆته‌وه به‌خێرایی خۆی ده‌گه‌یه‌نێته لای به‌ڵام سه‌یر ده‌كات كابرای پاركه‌كه‌یه. ته‌نانه‌ت ئه‌گه‌ر دزیش بێت گرنگ نییه. له كاتی بینینی ئه‌م كه‌سه غه‌واره‌یه‌وه هه‌تا كاتێ ده‌گه‌ینه لای و ناسنامه‌ی خۆی ئاشكرا ده‌كات حاڵه‌تی دواخستنمان ده‌بێت. ئه‌گه‌ر هه‌تا كۆتایی چیرۆكه‌كه‌ش دزینی سه‌یاره‌كه روونه‌دات یان سه‌یاره‌كه نه‌دزرێت دیسان گرنگ نییه. چونكه دواخستن سه‌باره‌ت به روودانی رووداوه‌كان نییه، به‌ڵكو سه‌باره‌ت به چاوه‌ڕوانیی ئه‌و رووداوانه‌یه.\nسه‌رپه‌رشتیكردنی زانیاریی له چیرۆكدا، خاڵێكی دیكه‌یه كه ده‌بێت حسابی بۆ بكرێت. هه‌مووان سۆراخی وه‌ڵام ده‌كه‌ن. ئێمه له‌و كاته‌وه كه دێینه دنیاوه ده‌مانه‌وێ بزانین. ئه‌م ره‌وته‌ش هه‌میشه‌ییه. له‌پێناوی به‌ده‌ستهێنانی وه‌ڵامدا خوێنه‌ر لاپه‌ڕه‌كانی كتێبێك هه‌ڵده‌داته‌وه. كه‌واته ئه‌گه‌ر زۆر زوو هه‌موو زانیارییه‌كان بده‌ی به خوێنه‌ر، پاڵنه‌ری ئه‌وت بۆ به‌رده‌وامبوون له‌سه‌ر خوێندنه‌وه‌ی كتێبه‌كه كه‌م كردۆته‌وه. كه‌واته له كات و شوێنی خۆیدا زانیاری پێویست بده به‌خوێنه‌ر، ئه‌گه‌ر توانیشیت به ئاماژه و ناڕاسته‌وخۆ زانیاری پێ بده‌ی ئه‌وا باشتره.


ڕۆژمێری ڕووداوەکانی شەهیدبوونی شوانە و ڕاپەڕینی رۆژهەڵاتی کوردستان ئامادەکردنی: کۆمیتەی راگەیاندنی PAK | نوێنەرایەتی ئوروپا پارتی ئازادیی کوردستان\nڕۆژمێری ڕووداوەکانی شەهیدبوونی شوانە و ڕاپەڕینی رۆژهەڵاتی کوردستان ئامادەکردنی: کۆمیتەی راگەیاندنی PAK\nڕۆژمێری ڕووداوەکانی شەهیدبوونی شوانە و ڕاپەڕینی رۆژهەڵاتی کوردستان\nپووشپەڕ ـ گەلاوێژی ٢٧٠٥ (2005)\nئامادەکردنی: کۆمیتەی راگەیاندنی PAK\n١٨ پووشپەڕ: بڵاوکردنەوەی هەواڵی شەهیدبوونی شوانە سەیدقادر\nشەوی ١٨ پووشپەڕی ٢٧٠٥ کوردی (٢٠٠٥ز) پارتی ئازادیی کوردستان لە راگەیەندراوێکی کورتدا هەواڵی شەهیدکرانی شوانە سەیدقادر بڵاودەکاتەوە. لەو بەیاننامەیەدا دەنووسرێ: پاشنیوەڕۆی ئەمڕۆ، ئەندامێکی چالاکی پارتی ئازادیی کوردستان ناسراو بە شوانە سەیدقادر،کەوتووەتەبەر دەسڕێژی هێزەکانی رێژیم و شەهیدکراوە.\n١٩ پووشپەڕ: هەواڵی شەهیدکرانی شوانە لە ماڵپەڕی کوردستان میدیای حدکاوە\nڕۆژی ١٩ پووشپەڕ، ماڵپەڕی کوردستان میدیای حیزبی دیموکراتی کوردستانی ئێران،هەواڵی شەهیدبوونی ئەندامێکی پارتی ئازادیی کوردستان بڵاودەکاتەوە. کوردستان میدیا دەڵێ: “بە پێی ڕاگەیاندراوێکی پارتی ئازادیی کوردستان “دوێنێ ١٨پووشپەڕی ١٣٨٤،لەشاری مەهاباد ئەندامێکی ئەو ڕێکخراوە،بەناوی شوانەی سەیدقادر کەوتۆتەبەر دەسڕێژی هێزەکانی رێژیم و گیانی لەدەست داوە.”\n٢٠ پووشپەڕ: بەیاننامەی پارتی ئازادیی کوردستان بەبۆنەی شەهیدکرانی شوانەوە\nڕۆژی ٢٠ پووشپەڕی ٢٧٠٥ (١١ ژوولای ٢٠٠٥)، پارتی ئازادیی کوردستان لە بەیاننامەیەکدا لەژێر سەردێڕی: “شەهیدبوونی شوانەی سەید قادر،ئەندامی چالاکی پارتی ئازادیی کوردستان و هەستانی خەڵکی مەهاباد”،چۆنیەتی گەمارۆدران، بەردەسڕێژ کەوتن، بەستنی بەدوای ئۆتۆموبیل و ڕاکێشانی تەرمەکەی و سەرەنجام گیانبەختکردنی شوانە و بردنی تەرمەکەی بۆ شاری ورمێ، بڵاودەکاتەوە.\n٢٠ پووشپەڕ: ناسنامەی سیاسیی شەهید شوانە سەید قادر\nبەیاننامەی پارتی ئازادیی کوردستان هەروەها کورتەیەک لەژیان و خەبات و ڕۆژ و ساڵی چوونی شوانە بۆ ریزەکانی و ناسناوی حیزبیی بەمجۆرە ئاشکرادەکا: “کاک شوانەی سەیدقادر” کە بە ناسنامە ناوی “سەیدکەماڵ ئەسفەرەم” بوو، لەڕێکەوتی ٢٣/١٠/٢٠٠٤دا بۆخەبات لەپێناو ئازادیی و ڕاماڵینی دوژمنی داگیرکەر، پێوەندی بە پارتی ئازادیی کوردستانەوە کرد و پاش تێپەڕکردنی خولێکی پەروەردەیی، ئەرکی کاروچالاکیی لەشاری مەهابادی گرتە ئەستۆ و بەناوی ڕێکخراوەیی “کوردۆ”وە بەرەو شارەکەی قازی، گەڕایەوە.\n20 پووشپەڕ: هەستانی خەڵکی مەهاباد و بەخاک سپاردنی شوانە\nهەر لەو بەیاننامەیەدا، هەواڵی هەستانی خەڵکی مەهاباد و بەخاک سپاردنی شوانە بڵاودەکرێتەوە. لەم بەشە لە بەیاننامەکەدا هاتووە کە: “ئێوارەی دوێنێ یەکشەممە ١٩پووشپەڕ، کاتێ کە هەواڵی شەهیدبوونی شوانە و بێحورمەتیی کردن بە تەرمەکەی بەهەموو مەهاباددا بڵاوببووەوە، هەزاران کەس رژانەسەرشەقامەکان و لە چواڕێیانی ئازادییەوە بەرەوە فەرمانداری و پاشان باغی شایەگان و دوایە بەرەوە ماڵی شەهید شوانە لە “بەری شیلانان” بەڕێکەوتن. پاش گەیشتنەوەی تەرمەکەی بەسەرشانەوە بەدەم سروودی ئەی ڕەقیب و دروشمی شۆڕشگێڕانەوە بەرەو دوا مەنزڵیان برد. لەساعەت ١:٣٠ پاش نیوەشەودا تەرمی شەهید شوانە بەخاک سپێردرا و تاساعەت نزیکەی ٣ی بەرەبەیان، کۆبوونەوە و ڕێپێوانی خەڵک درێژەی کێشا.\n٢١پووشپەڕ: وێنەکان لە ئەشکەنجەدرانی شوانە بەر لە مەرگی،دەدوێن\nکۆمەڵێک وێنەی شوانە بڵاودەکرێتەوە کە نیشان دەدەن بەر لە گیانسپاردنی لە لایان مرۆڤ کوژانی داگیرکەری ئێرانەوە ئەشکەنجەدراوە. لەبەیاننامەیەکدا کەرۆژی ٢١پووشپەڕ، پارتی ئازادیی کوردستان دەریدەکا، وێڕای بڵاوکردنەوەی کۆمەڵێک وێنە، ڕاگەیەندراوە کە: “ئەم وێنانەی لێرەدابڵاویان دەکەینەوە، تەرمی شەهید شوانەن کە لە کاتی شۆردنیدا لێی گیراوە. شەهید شوانە پێش گیانسپاردنی دەکەوێتە بەرپێلاقە و قۆنداخە تفەنگ و بەسەردا رۆیشتنی مۆتۆرسکلێتی هێزەکانی دوژمن و پاشان بەدوای ماشێنێکدا ڕادەکێشرێ. لەم وێنانەدا ئەو دڕندەییەی دوژمن لەگەڵ جەستەی نیوەگیانی شەهید شوانە بەڕوونی دیارە. هەروەها بەپێی هەواڵ و بەسەرنجدان بەوێنەکان گوللەیەکی زیاتر لەو گوللانەی لەکاتی ڕووداوەکەدا وەشوانە کەوتوون، بەتەرمەکەیەوە دیارە. گوللەکان لەقاچ و قۆڵی دراون. ئەوەش دەریدەخا کەشەهید شوانە پێش گیانسپاردنی، بەردەوام گوللەی پێوەنراوە و بەئازاردانێکی زۆر و بەردەوام، شەهیدکراوە.”\n٢٢پووشپەڕ: خەڵکی مەهاباد دەچنە سەر گۆڕی شوانە\nڕۆژی ٢٢ پووشپەڕ هەزاران کەس لە دانیشتووانی مەهاباد بەدەم ڕێپێوان و بەهەڵکردنی ئاڵای کوردستان وخوێندنی سروودی ئەی ڕەقیب،دەچنە سەر گۆڕی شەهید شوانە. لەگەڕانەوەدا،هێزەکانی رێژیم بەمەبەستی بڵاوەپێکردنی خۆپیشاندەران، گازی فرمێسک ڕێژ بەکاردێنن و بەرەو ئاسمان تەقە دەکەن. خۆپیشاندەران بە بەرد و لەتە خشت بەرپەرچی هێزە داگیرکەرەکان دەدەنەوە. خۆپیشاندان و تێکهەڵچوونەکان چەند گەڕەکی شار دەگرێتەوە و تاساعەت ١١ی شەو درێژەی دەبێ.\n٢٣پووشپەڕ: لە هەولێر ڕێوڕەسمی ڕێزلێنان لە شوانە و پشتگیریی لەڕاپەڕین پێکدێ\nپاشنیوەڕۆی ٢٣ی پووشپەڕ بە بەشداری ١٠ حیزب و لایەنی سیاسیی هەرچوار پارچەی کوردستان لەبارەگای پارتی ئازادیی کوردستان لە هەولێر، ڕێوڕەسمێک بۆ ڕێزلێنان لەشەهید شوانە و پشتگیریی لە ڕاپەڕینی خەڵکی مەهاباد بەڕێوە دەچێ. لەم ڕێوڕەسمەدا بەڕێز حسەین یەزدانپەنا وتەیەک پێشکەش دەکا. هەروەها نوێنەرانی حیزبە کوردستانییەکان بەو بۆنەیەوە پەیامی هاوخەمی و پشتیوانیی پێشکەش دەکەن. هەرلەم بۆنەیەدا، لاوی جوانەمەرگ “جەهانگیرغەفاری” (ئارتیکا کوردی) پەخشانە شێعرێک پێشکەش دەکا.\n٢٣ پووشپەڕ: بەگەرمبوونی ڕاپەڕین، ململانێ لەسەر ناسنامەی سیاسیی شوانە دەسپێدەکا\nلەحاڵیکدا لەڕۆژانی یەکەمی شەهید بوونی شوانە و هەستانی خەڵکی مەهاباددا، هەواڵ و زانیارییەکانی ئەم رووداوانە تەنیا لەلایان پارتی ئازادیی کوردستانەوە بایەخی سەرەکیی پێدەدرا، حیزبە سیاسییەکانی دیکەی ڕۆژهەڵاتی کوردستان، سەرنج و بایەخێکی ئەوتۆیان بەو ڕووداوە نەدابوو،بە گەرمبوونی ڕاپەڕین و پرسی شوانە، هێندێک لەحیزب و لایەنەکانی ڕۆژهەڵاتی کوردستان، ئەوەندەی کاریان ببووە ئەوەی،شوانە لە پارتی ئازادیی کوردستان بکەنەوە، ئەوەندە مەبەستیان نەبوو، هەواڵ و دەنگوباسەکانی ڕاپەڕین و پرسی شوانە بوروژێنن و بڵاوبکەنەوە. زۆرجار سەردێڕی هەواڵەکانی میدیای ئەو حیزبانە بەمجۆرە دەستی پێدەکرد: “شوانە سەیدقادر ئەندامی هیچ حیزب و لایەنێکی سیاسی نەبووە”. تەنانەت ئەولایەنانە بۆ ئەم مەبەستە، پێوەندییان بە بنەماڵە و کەسوکاری شوانەوە گرتبوو تا ئەندام نەبوونی شوانە سەید قادر لە پارتی ئازادیی کوردستاندا، بەوان پشت ڕاست بکەنەوە. لەو باروودۆخەدا، تەنانەت ژمارەیەک ماڵپەڕی ئەنترنێتی بایەخی تایبەتیان بەم بابەتەدەدا. هەر لەو کاتەدا کۆمەڵێک وتار و نووسین بڵاوکرانەوە کە پارتی ئازادیی کوردستانیان لەبەرئەوەی دەیگوت شوانە ئەندامیەتی، دابووە بەر هێرش. هاوکات کوردستان میدیا ماڵپەڕی ناوەندیی حدکا هەواڵەکەی رۆژی 19 پووشپەڕی دەسڕێتەوە. لەگەڵ ئەوەشدا پارتی ئازادیی کوردستان وەڵامی ئەو هێرشانە ناداتەوە و داوای هەڵوێستی هاوبەش و هاوکاریی لە نێوان هێزەسیاسییەکاندا دەکا.\n٢٤پووشپەڕ: ڕاپەڕین لەمەهاباد بڵێسە دەسێنێ\nلە ساعەت ٨ی پاشنیوەڕۆوە، لاوانی شار لە گەڕەکەکانی پشت تەپ، باغی شایەگان و مەیدانی ئیستیقلال و شەهرەکی مەهاباد، هەڵدەستنەوە. دووکەڵی لاستیک و سروودی ئەی رەقیب و دروشمە دژی دەوڵەتییەکان کەشوهەوای شاردادەپۆشێ لەنێوان خۆپیشاندەران و هێزەکانی رێژیمدا تێکهەڵچوون ڕوودەدا. لاوانی مەهاباد لە بەر پەرچدانەوەی هێزەکانی دەوڵەتدا، کۆکتێل مۆلۆتۆف بەکاردەهێنن.\n٢٥ پووشپەڕ: پێشمەرگە لەمەهاباد دادەبەزێ\nدەستەیەک پێشمەرگەی پارتی ئازادیی کوردستان دادەبەزنە ناوشاری مەهابادەوە. دابەزینی پێشمەرگە و پێوەندیی زیندوو و راستەوخۆی ڕۆژانەیان لەگەڵ ڕێکخەرانی ڕاپەڕین، بڵێسەی ڕاپەڕین دەگەشێنێتەوە. خەڵکی راپەڕیوی مەهاباد خوازیاری بەشداریی پێشمەرگە لە راپەڕین دەبن. ئاڵای کوردستان بەشێوەیەکی بەرچاو لە شەقام و گەڕەکەکانی مەهاباد دەبینرێ.\n٢٥پووشپەڕ: خۆپیشاندان لەمەهاباد درێژەی هەیە\nبازاڕ و دووکانەکانی مەهاباد داخراون. لەپاشنیوەڕۆدا، خۆپیشاندان لەمەیدانی ئیستیقلال و گەڕەکەکانی پشتەپەوە، دەست پێدەکاتەوە و تادرەنگانی شەو درێژەی دەبێ.\n٢٧ پووشپەڕ: ڕاپەڕین لەمەهاباد قەتیس ماوە؛ هەڵوێستی حیزبەکان ناکارامەیە\nلە ماوەی 19 تا 27 پووشپەڕ،ڕاپەڕین لەمەهاباد قەتیس ماوە و شارەکانی دیکەی نەگرتووەتەوە. هەڵوێستی ناکارامە و راگەیاندنی لاواز و نەبوونی بەرنامەیەکی کاری عەمەلیی هاوبەشی حیزبە سیاسییەکان هۆکار و فاکتەرێکی گرنگیی قەتیس مانەوەی ڕاپەڕین لە مەهاباد وتەشەنە نەکردنی بۆشارەکانی دیکەیە. لەم ماوەیەدا، دەوڵەتی داگیرکەر پەیتا پەیتا هێز و لەشکر دەرژێنێتە مەهاباد و خەڵکی ئەو شارە تووشی بارقوورسیەکی گەورەبوون.\n٢٧ پووشپەڕ : پیرانشار ڕادەپەڕێ\nپاش زیاتر لە حەفتەیەک ڕاپەڕین لەمەهاباد و تێکەڵچوونی نێوان خەڵک و هێزەداگیرکەرەکانی تاران لەو شارە، سەرەنجام پڕیشکی ڕاپەڕین دەگاتە پیرانشار و ئێوارەی ڕۆژی دووشەممە ٢٧ ی پووشپەڕ سەدان لاوی پیرانشاری لەفەلەکەی ئازادیی یەکدەگرن و بەدەم سروودی نەتەوایەتی ئەی ڕەقیب و دروشمەکانی “بژی بژی کوردستان” و “شوانە شوانە ڕێگات درێژەی هەیە”، خۆپیشاندانێک بەرەو گۆڕەپانی”ئەوراز” وەڕێدەخەن. سەرەتای خۆپیشاندان و دروشمدانەکان لەوەڕادەست پێدەکا کە: خەباتگێڕێکی پارتی ئازادیی کوردستان بەدەم و چاوی داپۆشراوەوە، ئاڵایەکی کوردستان لەبەرزترین خاڵی فەلەکەی ئازادیی هەڵدەکا و هاوار دەکا : “بژی کوردستان، بمرێ داگیرکەر”. خۆپیشاندانەکە دەکەوێتە بەرپەلاماری هێزەکانی رێژیم و بۆماوەی ٤٠ دەقیقە لەنێوان خۆپیشاندەران و هێزەکانی رێژیمدا تێکهەڵچوون روودەدا. گازی فرمێسک ڕێژ و باتوم و تەقەی هەوایی، چەکی دوژمن و بەرد و لەتە خشت چەکی ڕۆڵەکانی کورد دەبێ . لەکۆتاییدا ٨ کەس لە خۆپیشاندەران دەسگیر و ڕەوانەی زیندان دەکرێن.\n٢٨ پووشپەڕ: پیرانشار بۆ دووهەمین ڕۆژ لە خۆپیشاندان دایە\nبەبەدەستەوە گرتنی ئاڵای کوردستان و بەدەم سروودی ئەی ڕەقیب و دروشمەکانی بژی ئازادیی، بژی کوردستان بمرێ داگیرکەر و شوانە ڕێگات درێژەی هەیە، لاوانی پیرانشار بۆ دووهەمین ڕۆژ خۆپیشاندان وەڕێدەخەن. لەنێوان هێزەکانی ڕێژیم و خۆپیشاندەراندا. تێکهەڵچوون ڕوو دە دا.\n٢٨ پووشپەڕ: هێزەکانی ڕێژیم لە بانە، مەریوان و بۆکان دەکەونە ئامادەباشەوە\nبەپەڕینەوەی پڕیشکی ڕاپەڕین لە مهابادەوە بۆ پیرانشار، هێزو دام و دەزگائەمنییەتیەکانی بەرفەرمانی تاران لەشارەکانی بانەو مەریوان و بۆکان دەکەونە ئامادە باشی تەواوەوە. لەبانە هێزەکانی ناسراو بە “ضد شورش” لەفەلەکە و چواررێکانی جیهاد، مروەتی و ساعەت، ولەمەریوان لە “مەیدانی شەبڕەنگ” و چەند شوێنێکی دیکەدادەمەزرێن.\n١٩ ـ ٢٩ پووشپەڕ: ڕەنگدانەوەی پرسی شوانەوڕاپەڕین لە میدیاکانی باشووری کوردستاندا:\nبەماوەیەکی کورت پاش خوڵقانی تاوانی شەهید کردنی شوانە و ڕاپەڕینی خەڵکی کوردستان، هەواڵ و دەنگوباسی ئەو ڕووداوانە ڕۆژانە لە میدیاکانی باشووری کوردستانداڕەنگدانەوەی هەیە. بێجگەلە ڕۆژنامە و هەفتەنامەو ماڵپەڕەکان، ٣کاناڵی ئاسمانی کوردسات، زاگرۆس و کوردستان تیڤی، ڕۆژانە لەهەواڵەکانیاندا ئاماژە بە “شەهید کرانی ئەندامێکی پارتی ئازادیی کوردستان و هەستان و خۆپیشاندانی خەلکی ڕۆژهەڵاتی کوردستان” دەکەن. هەروەها ژمارەیەک لە ڕێکخراوە پیشەییەکانی وەک لاوان و مامۆستایان و قوتابی و خوێندکاران، بەدەرکردنی بەیاننامە، تاوانی شەهیدکرانی شوانە مەحکووم دەکەن و پشتیوانی خۆیان لەخەڵکی ڕۆژهەلاتی کوردستان دەردەبڕن.\n٢٩ پووشپەڕ: بانە، تیکهەڵچوونی نێوان خەڵک و هیزەداگیرکەرەکان:\nسەعات ٧ی پاشنیوەڕۆی رۆژی چوارشەممە ٢٩ی پووشپەڕ، لەجادەی، “تەرخان ئاوا”ی شاری بانە، لەنێوان ئەو لاوانەی کەبۆمەحکووم کردنی تاوانی شەهید کردنی شوانەی سەید قادر و پشتیوانی دەربڕین لە خەڵکی مەهاباد، بەمەبەستی وەڕیخستنی خۆپیشاندان، کۆدەبنەوە، لەگەڵ هێزێکی داگیرکەری ئێران، تیکهەڵچوون روودەدا. ئەو تێکهەڵچوونە کاتێک دەسپێدەکا لەئەو هێزەی رێژیم، حەولی بڵاوە پێکردنی ئەو لاوانە دەدا. لەو تێکهەڵچوونە دا، دووئەفسەری هیزی ئینتیزامی بەناوەکانی: ئەمیر ئەحمەدی و حسەین مورادی” بریندار دەبن. هەروەها ٥ کەس لەلاوانی کورد دەسگیر دەکرێن.\n٣٠ پووشپەڕ: بڵاوە بە گردبوونەوەی خەڵکی مەریوان دەکرێ\nسەعات ٦ پاشنیوەڕۆی پێنجشەممە ٣٠ پووشپەڕ، ژمارەیەکی بەرچاو لەدانیشتوانی شاری مەریوان بەئامانجی مەحکووم کردنی شەهید کرانی شوانە سەید قادر و هاوپشتی لەگەڵ خەلکی مەهاباد لە “مەیدانی شەبڕەنگ” ی ئەو شارە گردبوونەوەیەک بەنیازی خۆپیشاندان پێکدەهێنن. لەو کاتەدا تەقینەوەیەک لە تانکەرێکی بەتاڵدا ڕوودەدا و بەو بیانووەوە هیزیکی زۆری رژیم درژێنە شوێنی ڕووداوەکە و بڵاوە بە خەڵکە کە دەکەن.\n٣٠ پووشپەڕ: بنەماڵەی شوانە ئاگاداریەک بڵاودەکەنەوە\nبۆ تەسدانەوەی ئەو شەپۆلی ڕاگەیاندنەی لەچەند لاوە دژ بە کەسایەتی شوانە و پارتی ئازادیی کوردستان وەڕێخراوە، بنەماڵەی شەهید شوانە ئاگادارییەک بۆ ڕای گشتی بڵاو دەکەنەوە. لەو ئاگادارییەدا دەگوترێ:” لەو کاتەدا کە خانەوادەکەمان سەرگەرمی پرسە و سەرەخۆشی شەهید شوانە بوو وخەڵکی مەهابادیش بۆشوانە هاتبوونە خەیابان، کەسانێک بۆ سووکایەتی پێکردن بە ئێمە و دڵ ئێشاندنی خۆشەویستەکانی شەوانە، بەناوی ئێمەوە نامەیان بڵاوکردۆتەوە کە گویا شەهید شوانە هیچ مەرامێکی سیاسی نەبوە وسەربە پارتی ئازادیی کوردستان نەبووە. مەئمورینی ئینتیزامیش بڵاویان کردۆتەوەکە شوانە پیاو کوژ و چەقۆکێش بوە و کاری خەراپی کردوە.\nلەئاگادارییەکەی بنەماڵەی شوانەدا پێ لەسەر ئەوە داگیرابووەوە کە شوانە ئەندامی پارتی ئازادیی کوردستان و شەهیدی هەموو کوردستانە.\n١ گەلاوێژ (٢٢/٧/٢٠٠٥): مەهاباد لەخەبات بەردەوامە\nمەهاباد بۆ سێهەمین جار مان دەگرێ . دووکان و بازاڕەکانی شار داخراون و کەس نەچووەتە سەرکار. مانگرتووان خوازیاری ناساندن و سزادانی بکوژانی شوانە سەید قادرن.\n١ گەلاوێژ: خۆپیشاندان لە شارۆچکەی سەوڵاوا\nتادێ جوغرافیای ڕاپەڕین و خۆپیشاندان و ناڕەزایەتی دەربڕین فراوانتر دەبێ. سەعات ٨ی پاشنیوەڕۆی ڕۆژی ١ ی گەلاوێژ دانیشتوانی شارۆچکەی “سەوڵاوا” بۆماوەی ٣ سەعات لە گۆڕەپانی سەرەکیی ئەو شارۆچکەیە، خۆپیشاندانێکی بێدەنگ و هێمنانە ساز دەکەن و بەوجۆرە لەدژی شەهید کردنی شوانە و پشتیوانی لە خەلکی مەهاباد، هەڵوێستیان پیشان دەدەن.\n٣ گەلاوێژ: شاری شنۆ ڕادەپەڕێ\nڕۆژی ٣ گەلاوێژ، شاری شنۆ ڕادەپەڕێ. هێزە داگیرکەرەکانی ئێران بۆ سەرکوتی خەڵکی ڕاپەڕیو، پەلاماریان دەدەن و تەقەی ڕاستەوخۆ لە خەڵک دەکەن. لەئاکامی تەقەی هێزەکانی رێژیم دا، لاوێک شەهید و سێی دیکەش بریندار دەبن. جەماوەری ڕاپەڕیوی شاری شنۆ، بەدەم خۆپیشاندانەوە شەهیدەکەیان بەخاک دەسپێرن. هێڵەکانی تەلەیفوون و موبایل لەشنۆ لەلایان کاربەدەستانی دەوڵەتەوە لەکاردەخرێن.\n٣ گەلاوێژ: ڕێپێوان لە ئەمریکا\nسەرلەبەیانی ڕۆژی دووشەممە ٣ گەلاوێژ، کوردەکانی دانیشتووی ئەیالەتی ڤێرجینیا و مێریلەند و واشینگتۆن، بۆ مەحکووم کردنی تاوانی شەهید کرانی شوانە سەید قادر و پشتیوانی لە ڕاپەڕینی شارەکانی کوردستان، بە بەدەستەوە گرتنی ئاڵای کوردستان و وێنەکانی ئەشکەنجە دراوی شوانەی سەید قادر، لەبەردەم کۆشکی سپی/یەوە ڕیپێوانێکی هێمنانە بەرەو کۆنگرێسی ئەمریکا وەڕێدەخەن و لەوێ بە خوێندنەوەی ڕاگەیەندراوێک، کۆتایی بە ڕێپێوانەکە دێنن.\n٥ گەلاوێژ: فایلی ئەندامەتی شوانەلە پارتی ئازادیی کوردستاندا بڵاو دەکرێتەوە\nبۆبەرپەرچدانەوەی ئەو شەپۆلە ڕاگەیاندنەی بۆ بێبەریی کردنی شوانە سەید قادر لە پارتی ئازادیی کوردستان دەدرێ، پارتی ئازادیی کوردستان ڕوونکردنەوەیەک بڵاو دەکاتەوە و بە پاشکۆی ئەو ڕوونکردنەوەیە فایلی ئەندامەتی کەماڵ ئەسفەرە (شوانە سەید قادر) لە پارتی ئازادیی کوردستان بە خەت و واژۆ و جێی پەنجەیەوە بڵاودەکاتەوە. لەو ڕوونکردنەوەیەدا وێڕای سەلماندنی ئەو ڕاستیە کەشوانە سەید قادر، ئەندامی پارتی ئازادیی کوردستانە، دەگوترێ “پارتی ئازادیی کوردستان، لەبارودۆخی ئێستادا، پەرەسەندنی ناکۆکی لە نێوان ڕۆڵەکانی گەلی کورد و حیزب و ڕێکخراوە سیاسییەکاندا نەک هەربەقازانج نازانێ، بەڵکوو پێی وایە بەقازانجی دوژمنی داگیرکەر تەواودەبێ. بۆیە داوا لەهەموو لایەنەکان دەکا ڕوولەتەبایی و هاوکاریی بکەن.”\nپارتی ئازادیی کوردستان هەروەها دەڵێ: ئەوانەش کە لەسەر دژایەتی کردنی پارتی ئازادیی کوردستان سوورن، بابە شێوەیەکی عەقڵ پەسەندانە، شەفاف و دوورلە پیلانگێڕی ولە سەر بابەت و پرسە سیاسییەکان بێنە مەیدانەوە، بۆئەوەی هەم ڕۆڵەکانی گەلی کوردیش بتوانێ داوەریی دروست بکەن و هەم ململانێی سیاسی دووربێ لە قسە و قسەڵۆک، کەبەداخەوە شێوازی ئەو ململانێ و دژایەتیەی تا ئێستا کردوویانە، ناشارستانیانە و دواکەوتووانە بووە.”\nشوانە سەید قادر لە 23/4/2004 دا روو لە ریزەکانی پارتی ئازادیی کوردستان دەکا. خولی پەروەردەیی لە بنکەی سێبیرانی PAK دەبینێ. پاشان بۆ جۆشدانی خەبات دەگەڕێتەوە مەهاباد. لەم پێوەندییەدا دوو جار لەگەڵ بەڕێز حسەین یەزدانپەنا سکرتێری PAK کۆدەبێتەوە،\n٥ گەلاوێژ: کوژرانی ٢ ئەفسەری رێژیم لە شنۆ\nگروپێک لەلاوانی شاری شنۆ، لە چالاکییەکی تۆڵە ئەستێنانەدا، ٢ ئەفسەری هێزی ئینتیزامی دەکوژن و لەسەرتەرمەکانیان نووسراوەی” شوانە ڕێگات درێژەی هەیە” بە جێ دەهێڵن.\n٦ گەلاوێژ: بانگەوازی خۆپیشاندان لەبەردەم باڵوێزخانەی ئێران لە بێرن\nلەسەر بانگەوازی ناوەندی هەڵەبجە دژ بەئەنفال و جینۆساید/ لقی سویس، ڕۆژی پێنجشەممە ٦ گەلاوێژ، ڕێپێوانێک لەبەردەم سەفارەتی کۆماری ئیسلامی لە بێرن لە دژی ئەو جەنایەتانەی کە دەرحەق بە شوانە سەید قادر و ڕۆڵەکانی کوردستان ئەنجام دەدرێت و بە مەبەستی پشتیوانی کردن لە ڕاپەڕینی خەلکی شاری مەهاباد” بەڕێوە دەچێ.\n٧ گەلاوێژ: خوێندکارانی ڕۆژهەڵاتی کوردستان لە زانکۆی سەلاحەدین بەیاننامەیەک دەردەکەن\nلە بەیاننامەکەدا کە خوێندکارانی ڕۆژهەڵاتی کوردستان لە زانکۆی سەلاحەدین دەریدەکەن، وێڕای شییکردنەوەی چۆنیەتی شەهید کرانی شوانە و دۆخی شارەکانی کوردستان و مەحکووم کردنی هەڵوێستی رژیمی کۆماری ئیسلامی ئێران دژبە خۆپیشاندانی خەڵکی شارەکانی ڕۆژهەڵاتی کوردستان، پشتیوانی و لایەنگری لە خۆپیشاندان و ڕاپەڕینی خەڵکی کوردستان” ڕادەگەیەنن. لەو بەیاننامەیەدا داوا لەلایەنە بەرپرس و ڕێکخراوەکانی داکۆکی لە مافەکانی مرۆڤ دەکرێ کە تاوانی شەهید کردنی شوانە ئیدانەبکەن و گوشار بخەنە سەر کۆماری ئیسلامی بۆ ئازاد کردنی گیراوەکانی ڕووداوەکانی پاش ١٨ پووشپەڕ.\nهەربەم بۆنەیەوە، ئەو خوێندکارانە، ڕێوڕەسمێکیان بەڕێوە برد.\n٨ گەلاوێژ: مانگرتن لە سنە\nبەئامانجی مەحکووم کردنی تاوانی شەهید کردنی شوانە سەید قادر و هاوخەمی و پشتیوانی لەخەڵکی مەهاباد و شنۆ، لەساعەت ١٢ نیوەڕۆوە، بۆماوەی ٣ سەعات هەڵسووڕاوانی سیاسی و مەدەنی لەشاری سنە، گردبوونەوە و مانگرتنێکیان لە بەرانبەر پارێزگاری سنە، بەڕێوە برد. لەو گردبوونەوەیەدا دروشمەکانی: “بکوژانی شوانە دەبێ بە ئاشکرا دادگایی بکرێن.” زیندانی سیاسی دەبێ ئازاد بکرێ” ، ” بێدەنگی راگەیەنە گشتییەکانی ئێران مەحکوومە” لە ژمارەیەک پلاکارد دەنووسرێ.\n٨ گەلاوێژ: بانە ڕاداپەڕێ\nڕۆژی ٨ گەلاوێژ، دانیشتوانی شاری بانە، پۆل پۆل دەڕژێنە سەرشەقامەکانی شار و بەدەم سروودی ئەی ڕەقیب و شەکاندنەوەی ئاڵای کوردستان و دانی دروشمی سیاسی، تاوانی هێزەکانی ئێران لە مەهاباد و شنۆ مەحکووم دەکەن و پشتیوانی خۆیان بۆ خەڵکی ڕاپەڕیوی ئەو شارانە دەردەبڕن. لە نێوان خەڵک و هێزەکانی رێژیمدا تیکهەڵچوون ڕوودەدا. ئەوڕۆژە دووکان و بازاڕەکانی شاری بانە دادەخرێن.\n٦ گەلاوێژ: چالاکیی تۆڵە ئەستینانە لە مەهاباد\nئێوارەی ڕۆژی پێنجشەممە ٦ گەلاوێژ، گروپێک لەهاوڕێیانی شەهید شوانە، بە تۆڵەی ئەو، لەمەیدانی” حەیوانان”، هەڵمەت دەبەنە سەر ٢ ئەفسەری گاردی تایبەت کەلەسەرکوتی خەڵکی ڕاپەڕیوی مەهاباد دا دەوریان ببوو و بەسزای مەرگیان دەگەیەنن. ناوی یەکێک لەو دوو ئەفسەرە” ڕەزا ئیسفەندیاری”، خەڵکی میاندواو دەبێ.\n٨ گەلاوێژ: گیرانی ١٠٠ کەس لە شاری بانە\nشەوی ٨ لەسەر ٩ی گەلاوێژ، لەپەلامارێکی هاوبەشی چەند دامەزراوەیەکی ئەمنیەتی دەوڵەتی داگیرکەر بۆسەر ماڵان، زیاتر لە ١٠٠ کوڕ و کچی لاوی دانیشتووی بانە بە تۆمەتی بەشداریی لە خۆپیشاندان دەگیرێن. دووکان و بازاڕی شار بەگشتی دادەخرێن.\n٩ گەلاوێژ: خۆپیشاندان لە بانە\nپاشنیوەڕۆی رۆژی ٩ گەلاوێژ، بۆڕۆژی دووهەم خۆپیشاندان لەبانە بەرپا دەبێ. ناوەندی خۆپیشاندانەکە فەلەکەی ناسراوبە ” جیهاد” دەبێ. لەم خۆپیشاندانەدا بە هۆی پەلاماری هێزەکانی رێژیمەوە، لە نێوان پەلاماردەران و خەڵکی خۆپیشاندەردا تێکهەڵچوون ڕوو دەدان لەلایەکی دیکەوە، کەسوکاری گیراوانی خۆپیشاندانی پێشوو، بە مەبەستی ئازاد کردنی گیراوەکانیان هەڵدەکوتنە سەرفەرمانداری بانە و شیشە و پەنجەرەکانی دەشکێنن و هێندێک لە کەلووپەلەکانی بەسەر یەکدا تێکدەدەن. لەلایەکی دیکەوە، بۆسزادانی ئەو دووکاندارانەی ڕۆژی پێشتر لە مانگرتنێکی گشتی دا، دووکان و بازاڕەکەیان داخستبوو، بەفیتی رێژیم، نارنجەکێک لەبەردەم پاساژی “خدری”، دەتەقێندرێتەوە.\n٩ گەلاوێژ: دامەزراندنی هێز، لەشاخەکانی بانە\nسەرلەبەیانی ڕۆژی ٩ گەلاوێژ، هێزی ئاسمانی سوپای پاسداران، لەشاخەکانی ” ئاڕبابا ” و ” بابۆس”، هیز دادەبەزێنن. لەپاش کۆتایی شەڕی عێراق ـ ئێران، ئەو دووشاخە هێزی نیزامی نەمابوو. ئامانج لەم بزاوتە نیزامییە، کۆنتڕۆڵ کردنی بارودۆخی شارەکە دەبێ.\n١٠ گەلاوێژ: مەریوان مان دەگرێ\nلەهەنگاوێکی یەکگرتوودا، بازاریانی شاری مەریوان، دووکانەکانیان دادەخەن و ماندەگرن. هێزە داگیرکەرەکانی ئێران، بەزانینی ئەم ڕووداوە، بەهەزاران کەسیان بۆ کۆنتڕۆل کردنی دۆخی ئەو شارە، دەڕژێنە سەرشەقام و مەیدان و چوار رێکانی مەریوان.\nهێزەکانی ڕێژیم ڕێگا لە هەرجۆرە لەدەوری یەک کۆبوونەوەیەکی خەڵک دەگرن.\n١٠ گەلاوێژ: سنە ڕادەپەڕێ\nهەربۆ ناڕەزایەتی دەردەبڕین لە شەهید کردنی ڕۆڵەی کورد شوانە سەید قادر و پشتیوانی دەربڕین لە خەڵکی ڕاپەڕیوی شارەکان، ژمارەیەکی بەرچاو لە دانیشتوانی شاری سنە بە پێشەنگی چالاکانی سیاسی و مەدەنی، بۆ خۆپیشاندانێکی هێمنانە دەجووڵێن. بەڵام هێزەکانی ڕێژیم پەلاماری خەڵکە کە دەدەن. بۆیە هەزاران کەس لێیان ڕادەپەڕن. لە نێوان خەڵک و هێزەکانی ڕێژیم دا تێکهەڵچوونێکی نابەرابەر ڕوودەدا. هێزەکانی ڕێژیم بە چەکی گەرم و سارد پەلاماری خەڵک دەدەن و جەماوەری ڕاپەڕیویش بەدار و بەرد و لەتە خشت بەرپەرچی پەلاماردەران دەدەنەوە. هەروەها خەڵکی ڕاپەڕیوی سنە، هەڵمەت دەبەنە سەرکۆمەڵێک بنکە و دامەزراوەی نیزامی و ئیداری و خەساری بەرچاویان لێدەدەن.\nلەم تێکهەڵچوونەدا ٥٠٠٠ هێزی داگیرکەر بۆ سەرکوتی خەڵکی ڕاپەڕیو دەڕژێنە شەقامەکانەوە. لەئاکامی پەلاماری هێزەکانی ڕێژیم و بەرگری خەڵکی بێچەکدا، ٢٠ ئەفسەر و سەربازی داگیر کەر بریندار دەبێ و ٦ کەس لە ڕٶڵەکانی کورد شەهید دەبن. هەروەها زیاتر لە ١٠٠ کەس لە خۆپیشاندەران لەلایان هیزەکانی دەوڵەتەوە، دەسگیر و ڕاپێچی گرتووخانەکان دەکرێن.\n١١ گەلاوێژ: مانگرتن و کەشی نیزامیی لە سنە\nهەر لە بەرەبەیانییەوە، هێلیکۆپتەرەکانی سوپای پاسداران بە ئاسمانی شاردا دەکەونە گەشت و سووڕانەوە. دووکان و بازاڕی شار دادەخرێن و بنەماڵە و کەسوکاری گیراوەکانی خۆپیشاندانەکەی ڕۆژی پێشوو، لەبەردەم ئیدارەی ئەماکن و دادگای ئینقیلاب دا، کۆدەبنەوە و خوازیاری ئازادیی گیراوەکانیان دەبن.\nلەلایەکی دیکەوە، ژمارەیەکی بەرچاو لە بریندارەکانی خۆپیشاندانی ڕۆژی ڕابردوو لەماڵان تیماردەکرێن.\n١٢ گەلاوێژ: سەقز ڕادەپەڕێ\nڕۆژی ١٢ گەلاوێژ، هەزاران کەس لە چین و توێژەکانی شاری سەقز، بەمەبەستی مەحکووم کردنی شەهیدکرانی شوانەی سەید قادر و هاودەنگی لەگەڵ خەڵکی ڕاپەڕیوی شارەکانی دیکەی کوردستان، بەمەبەستی خۆپیشاندانێکی هێمنانە دەڕژێنە سەرشەقامەکان. هێزەکانی ڕێژیم زۆر بەتوندی پەلاماری خەلکەکە دەدەن و بێجگەلە بە کارهێنانی چەکی سارد، تەقەی راستەوخۆ لە خەڵک دەکەن. لە پەلاماری هێزەکانی دەوڵەت بۆ سەر خەڵک، هێلیکۆپتەری شەڕکەر بەکار دێ و لەئاسمانی شارەوە، تەقە لەخەڵک دەکرێ. بێجگە لەوەش هێزەکانی رێژیم ژمارەیەک لەو خەڵکە لەسەر بینا بەرزەکانەوە فڕێ دەدەنە خوارەوە. خەڵکی ڕاپەڕیوی سەقز تەنیا بە بەرد و لەتە خشت بەرگریی لە خۆیان دەکەن. لەئاکامی پەلاماری هێزە داگیرکەرەکاندا، ٦ ڕۆڵەی کورد شەهید و زیاتر لە ٧٠ کەس بریندار دەبن. سەرکوتی توند و بێ بەزەییانەی هێزەکانی ڕێژیم، پاڵ بە جەماوەری ڕاپەڕیوەوە دەنێ تا هێندێک لە بنکە و بنیاتەکانی سەر بە ڕێژیم بەرهەڵمەتی خۆیان بدەن و بیانسوتێنن. زیاتر لە ٢٠ کەس لە هێزەکانی ڕێژیم بەبەردی خۆپیشاندەران بریندار دەبن.\n١٢ گەلاوێژ: ناوی شەهیدەکانی ڕاپەڕینی خەڵکی سەقز، ڕادەگەیەنرێ\nلە دوو راگەیەندراوی جیاوازدا پارتی ئازادیی کوردستان، ناوی ژمارەیەک لە شەهیدەکانی راپەڕینی سەقز بڵاودەکاتەوە.\n١٤ گەلاوێژ: مەهاباد تێهەڵدەچێتەوە\nئەمڕۆ، مەهاباد جارێکی دیکە مانگرتن و خۆپیشاندان بەخۆیەوە دەبینێ و دووکان و بازاڕەکانی شار دادەخرێن. لە پاشنیوەڕۆوە جارێکی دیکە خەڵکی شار بۆ خۆپیشاندان دەجووڵێن. لەسەعات ٨ی ئێوارەدا، خۆپیشاندان لەمەیدانی ئیستیقلال سازدەبێ و دەنگی دروشمی دژ بە ڕێژیم بەرز دەبێتەوە، هیزەکانی ڕێژیم لە قوتابخانەی ” حسن زادە” ەوە، بەمەبەستی بڵاوەپێکردن بە خۆپیشاندەران تەقەی هەوایی دەکەن. لە نێوان خەڵک و هێزەکانی ڕێژیمدا، لە چەند شوێن تێکهەڵچوون ڕوودەدا.\n١٤ گەلاوێژ: خۆپیشاندان وتێکهەڵچوون لە جوانڕۆ\nشەوی١٤ لەسەر ١٥ی گەلاوێژ، ژمارەیەکی بەرچاو لە لاوانی جوانڕۆ بۆ پشتیوانی لە شارە راپەڕیوەکانی کوردستان، لە گۆڕەپانی بەناو” بەسیج” و شەقامی ناسراو بە تاڵەقانی، خۆپیشاندان ساز دەکەن. هێزەکانی ڕێژیم پەلاماری خۆپیشاندانەکە دەدەن. خۆپیشاندەران لێیان وەدەست دێن و بەرپەرچیان دەدەنەوە. خۆپیشاندەران هەروەها، چەند شوێنی دەوڵەتیی بەرهەڵمەت دەدەن. ژمارەیەک لە خۆپیشاندەران لەلایان هێزەکانی دەولەتی داگیرکەرەوە دەگیرێن و ڕەوانەی گرتووخانەکان دەکرێن.\n١٥ گەلاوێژ: ٤ لایەنی سیاسی بەیاننامەیەکی هاوبەش دەردەکەن\nبەمەبەستی هاوخەمیی دەربڕین لەگەڵ پارتی ئازادیی کوردستان و دەربڕینی پشتیوانی لە ڕاپەڕینی ڕۆژهەڵات، ٤ لایەنی سیاسی باکوور و ڕۆژاوای کوردستان سەردانی سەرکردایەتی پارتی ئازادیی کوردستان دەکەن و بەیاننامەیەکی هاوبەش پێکەوە دەردەکەن.\nپارتی دیموکراتی کوردستان باکوور، پارتی دیموکراتی کورد لە سووریا(ئەلپارتی)، پارتی یەکێتی کورد لە سووریا و پارتی یەکێتی دیمۆکرات کورد لە سووریا – یەکێتی، لەو بەیاننامە هاوبەشەیاندا دەڵێن:” ئێمە ئەو پارت و لایەنە سیاسییانەی ئەم ڕاگەیاندراوە هاوبەشەمان دەرکردوە، وێڕای سەرەخۆشی لە بنەماڵەی شەهید شوانە و پارتی ئازادیی کوردستان و گەلی کورد، ئەو تاوانە بەتوندی مەحکووم دەکەین و پشتیوانی خۆمان لەگەلەکەمان لە رۆژهەڵات و لەو ڕابوونە مەزنە رادەگەیەنیین.” ئەوان هەروەهالە کاتێکدا کە هێزەکانی رۆژهەڵاتی کوردستان خۆیان خەمساردن دەڵێن:” ئێمە پارت و لایەنە سیاسییەکانی باکوور و ڕۆژاوای کودرستان داوا لە هێز و لایەن و کەسایەتییە نەتەوەییەکانی ڕۆژهەڵاتی کوردستان دەکەین هەرچی زووتر بەڕێکەوتنی برایانە و پێکهێنانی بەرەیەکی کوردستانی بەدەنگ و ڕاپەڕینی گەلەوە بچن.”\n١٦ گەلاوێژ: مانگرتنی گشتی لە کوردستان\nئەمڕۆ، لە هەنگاوێکی یەکگرتووانەدا، شارەکانی مەهاباد، بۆکان، پیرانشار، سەردەشت، سەقز و مەریوان، دووکان و بازاڕیان داخراوە بوو و نەچوونە سەرکار.\n١٦ گەلاوێژ: پارتی ئازادیی کوردستان داوای هەرێمی دژە فڕین و هێمن لە un دەکا\nلەنامەیەکی سەرئاواڵەدا بۆ کووفی عەنان سکرتێری گشتی un و جەلال تاڵەبانی سەر کۆماری عێراق و مەسعود بارزانی سەرۆکی هەرێمی کوردستان، حسەین یەزدانپەنا سکرتیری پارتی ئازادیی کوردستان، داوای “ناوچەیەکی دژە فڕین و هێمن بۆ کورد” لە ڕۆژهەڵاتی کوردستان دەکا.\nسکرتێری پارتی ئازادیی کوردستان لەو نامەیەدا دەڵێ: ” ڕۆژهەڵاتی کوردستان کراوەتە کوشتارگە. گەلی کورد داوای رزگاریی و مافەکانی مرۆڤ و ڕزگاریی لە تیرۆری کۆماری ئیسلامی دەکا. تادرەنگ نەبووە و پشێوی هەموو ڕۆژهەڵاتی ناوەڕاستی نەگرتووەتەوە، ماشێنی تێرۆر و کوشتاری کۆماری ئیسلامی لە کوردستان دوور بخەنەوە. دیاریکردنی ناوچەیەکی دژە فڕین و هێمن بۆ حاڵەتی بۆ باشووری کوردستان ، ژێر دەسەڵاتی بەعس دیاریکرابوو، پێویستییەکی حاشا هەڵنەگرە. بەپەرۆشەوە تکاتان لێ دەکەین بە خستنە ڕووی ئەو مەترسییە مەزنە بۆ بەردەمی ئەنجوومەنی ئاسایشی ڕێکخراویی نەتەوە یەکگرتووەکان. دەوڵەتانی هاوپەیمانی دژی تێرۆر لە عێراق، ڕێگا مەدەن ئەنفال، کیمیا باران و ژینۆسایدی ١٢٨٠٠٠ کوردی ساڵەکانی ١٩١٦ ـ ١٩١٥ (بە دەستی هێزەکانی ڕووس و ئەرمەن و بە پیلانی سیاسەتڤانانی ترک) لە ڕۆژهەڵاتی کوردستانیش بەدەستی کۆماری تێرۆریستی ئیسلامی دووپات بکرێتەوە. کورد خوازیاری دوورخستنەوەی ماشێنی تێرۆری کۆماری ئیسلامی لە کوردستانە. بەدیاریکردنی ناوچەیەکی” دژە فڕین و هێمن” بۆ پاراستنی کورد لە هێزەکانی کۆماری ئیسلامی، کوردستان و ڕۆژهەڵاتی ناوەڕاست لە تێرۆریستان بپارێزن.”\nهەر لە پێوەندی لەگەڵ پێویستی هەریمی دژە فڕین و هێمن بۆ ڕۆژهەڵاتی کوردستان، نووسەر و ڕووناکبیری نەتەوەیی بەڕێز ئەیوب ئەیووبزادە، لە تویی بابەتێک دابەناوی ” گرینگی و پێویستی هەرێمی پاراستن و دژە فڕین لە ڕۆژهەڵاتی کوردستان” بە ئاماژە بە ڕاپەڕینی ڕۆڵەکانی کورد لە شارەکانی ڕۆژهەڵاتی کوردستان و خستنە ڕووی روانگەی نەتەوەیی بۆ بارودۆخی کورد لە ڕۆژهەڵاتی کوردستان، ئەو پرسە شیی دەکاتەوە.\n١٧ گەلاوێژ: خۆپیشاندان و تێکهەڵچوون لە کامیاران\nژمارەیەکی بەرچاو لە دانیشتوانی شاری کامیاران، خۆپیشاندانێکی چەند سەعاتی وەڕێدەخەن. لەو خۆپیشاندانەدا، دژ بە ڕێژیم و تاوانی هێزە داگیرکەرەکان لە کوردستان، دروشم دەدرێ. هێزەکانی ڕێژیم وەک شارەکانی دیکە، پەلاماری خۆپیشاندەران دەدەن و خۆپیشاندەرانیش لێیان وەدەست دێنەوە. تێکهەڵچوونەکە برینداری لەهەر دوو لاوە لێدەکەوێتەوە. هەروەها ژمارەیەک لە خۆپیشاندەران دەگیرێن و ڕاپێچی گرتووخانەکان دەکرێن.\n١٨ گەلاوێژ: سووڕانەوەی هێلیکۆپتەری شەڕکەر لە ئاسمانی ورمێ\nبۆ پێشگیری کردن لەهەستانی کوردان لە ورمێ و کۆنتڕۆڵی بارودۆخەکە هاوکات لە ئاسمان و زەوییەوە، لە پێشنیوەڕۆوە هێزەکانی دەوڵەتی داگیر کەر دەکەونە جموجۆڵەوە. لە ئاسمانی شارەوە، چەند هێلیکۆپتەر دەسوڕێنەوە وە دەور لێدەدەن و لە ناو شاریشدا، هێزەکانی ڕێژیم لە شەقام و گۆڕەپانەکان بە گشتی و گەڕەکە کوردنشینەکان بە تایبەتی دامەزراون. بە دیوارە کانی شارەوە، دروشمی دژی دەوڵەتی بەرچاو دەکەون.\n١٨ گەلاوێژ: کرماشان لە دۆخی هەستاندایە\nکرماشان بۆ خۆپیشاندان دەکەوێتە جموجۆڵەوە. هەزاران شەونامە لە شەقام و گەڕەکەکان بڵاو دەکرێنەوە کە تێیدا بانگەوازی خۆپیشاندان و مانگرتن دەکرێ. کاربەدەستان و هێزەکانی ڕێژیم بۆ پێشگیری لە هەستانی خەڵک، لەئامادە باشی و ڕەچاوکردنی ڕێوشوێنی تایبەتدان. ڕۆژنامەی” جمهوری اسلامی” لە ژمارەی ئەو ڕۆژیدا لەم پێوەندییەدا دەنووسێ:” لە درێژەی ئەو نا ئارامیانەی کە بە بەرنامە و هاندانی کەسانی دژی شۆڕش ڕوودەدەن، ئەو کەسانە نیازی گوێزانەوەی نائارامییەکان بۆ کرماشانیان هەیە و ژمارەیەک ڕاگەیانراویان لە ئاستی کرماشاندا بلاو کردۆتەوە.”\nتێبینی: کەڵکوەرگرتن لە زانیارییەکانی ئەم رۆژمێرە تەنیا بە ئاماژە بە سەرچاوەکەی ئازادە.


هەرێم ؛ دەست بەپێدانی ژەمی سێیەمی ڤاكسین كرا - تۆڕی میدیایی خەڵک\nوەزیری تەندروستی حكومەتی هەرێمی كوردستان بەمەبەستی بەرزكردنەوەی بەرگریی لەشی سوودمەندان لە ڤاكسینەكانی دژە كۆرۆنا واژووی لەسەر فەرمانی پێدانی ژەمی سێیەمی ڤاكسین كرد.\nبە گوێرەی نوسراوەكەی وەزارەتی تەندروستی كە واژووی د. سامان بەرزنجی وەزیری تەندروستی لەسەرە تێیدا هاتووە، بەمەبەستی بەرزكردنەوەی بەرگریی لەشی سوودمەندان لە ڤاكسینەكانی دژەكۆرۆنا و پارێزگاریكردن لێیان لە گۆڕاوەكانی كۆرۆنا، بە تایبەت ئۆمیكڕۆن، بڕیاردرا لەسەر پێدانی ژەمی سێیەم لەو ڤاكسینانە.\nلە نوسراوەكەدا هاتووە، ژەمی سێیەم لەو ڤاكسی تەمەنەكانی سەرووی 18 ساڵی، بەهەمان رێكارەكانی پێشوو دەگرێتەوە .\nخەڵك- وەزیری تەندروستی حكومەتی هەرێمی كوردستان ڕایدەگەیەنێت، كیت و پێداویستی تایبەت بە دەستنیشانكردنی ڤایرۆسی ئۆمیكڕۆن مان دابینكردووە. (زیاتر…)\nخەڵك وەزیری تەندروستی حكومەتی هەرێمی كوردستان پرسە و سەرەخۆشی ئاڕاستەی بنەماڵەی كارمەندی تەندروستی دەكات لە سلێمانی كە بە ڤایرۆسی كۆرۆنا گیانی…\n01 مارس 2021 6.30 pm\nخەڵك وەزیری تەندروستی حكومەتی هەرێمی كوردستان پرسە و سەرەخۆشی ئاڕاستەی بنەماڵەی كارمەندی تەندروستی دەكات لە…\n19 کانونی دووهەم 2022 11.45 am\nخەڵك- وەزیری تەندروستی حكومەتی هەرێمی كوردستان ڕایدەگەیەنێت، كیت و پێداویستی تایبەت بە دەستنیشانكردنی ڤایرۆسی…


سوپای كوه‌یت خراونه‌ته ئاماده‌باشییه‌وه\nسه‌باح خالید حه‌مه‌د، جێگری سه‌رۆكوه‌زیران، وه‌زیری به‌رگریی به وه‌كاله‌ت و وه‌زیری ده‌ره‌وه‌ی كوێت، داوای له سوپای وڵاته‌كه‌ی كرد له‌و په‌ڕی ئاماده باشیدابێت بۆ رووبه‌ڕووبوونه‌وه‌ی ئه‌گه‌ری هه‌ر مه‌ترسییه‌ك كه ببێت به هۆی شڵه‌ژانی ئاسایش و سه‌قامگیری كوێت.\nئاژانسی هه‌واڵیی فه‌رمی كوێت (KUNA) بڵاویكرده‌وه، سه‌باح خالید حه‌مه‌د له‌گه‌ڵ ژماره‌یه‌ك فه‌رمانده‌ی سوپا كۆبووه‌ته‌وه كه سه‌رۆك ئه‌ركان، فه‌ریق محه‌مه‌د خزر تیادا ئاماده‌بوو. له كۆبوونه‌وه‌كه‌دا، وه‌زیری به‌رگریی جه‌ختیكردووه‌ته‌وه له‌سه‌ر ئه‌وه‌ی كه گرنگه سوپا له‌وپه‌ڕی ئاماده باشیدا بێت بۆ رووبه‌ڕووبوونه‌وه‌ی هه‌ر مه‌ترسی و رووداوێك كه ببێت به هۆی شڵه‌ژانی ئاسایش و سه‌قامگیری له كوێت و ناوچه‌كه.\nسه‌باح خالید حه‌مه‌د داواشی كردووه كه هێزه چه‌كداره‌كانی كوێت زیاتر هه‌وڵه‌كانیان به ئامانجی رووبه‌ڕبوونه‌وه‌ی هه‌ر مه‌ترسییه‌ك و پاراستنی ئاسایش وڵات و دامه‌زراوه گرنگه‌كان بخه‌نه‌گه‌ڕ. دوای ئه‌وه‌ی سێ رۆژ له‌مه‌وبه‌ر فڕینی فڕۆكه‌یه‌كی بێفڕۆكه‌وان له كه‌ناراوه‌كانی شاری كوێت به‌دی كرا، رێوشوێنه ئه‌منییه‌كان له وڵاته توندكران به تایبه‌تیش له دامه‌زراوه گرنگه‌كان.


دی برۆین: مانچستەر سیتی ئاستی دابەزیووە و لیڤەرپول لەبەر كەم ئەزموونی دەناڵێنێت – یاریگانێت\nدەستپێك/ئینگلتەرا/دی برۆین: مانچستەر سیتی ئاستی دابەزیووە و لیڤەرپول لەبەر كەم ئەزموونی دەناڵێنێت\nدی برۆین: مانچستەر سیتی ئاستی دابەزیووە و لیڤەرپول لەبەر كەم ئەزموونی دەناڵێنێت\nسۆما احمد 2019/02/03\nیاریگا- كیڤن دی بڕۆین ئەستێرەی مانچستەر سیتی باسی ئاستی خۆی و یانەكەی دەكات و ئەو پێكانەی وەرزی ڕابردوو تووشی هات بە هۆكاری دابەزینی ئاستی دادەنێت و باس لە سەختی كێبڕكێی ئەم وەرزەی پریمەرلیگ دەكات.\nدی برۆین لەم وەرزەدا تەنها سێ یاری ئەنجامداوە لەبەر ئەو پێكانەی تووشی بووە.\nلە لێدوانی بۆ سكای سپۆرت ئەستێرەكەی سیتیزن ووتی: من باشم و دڵخۆشم بەرەو باش بوون ئەچم، شەش مانگی دوور و درێژ بوو هەست بە دابەزینی ئاستم دەكەم هەول دەدەم بە بەهێزی بگەڕێمەوە، هەندێك كات دەڵێم پێویستم بە پشوو نیە و ئازارم نیە بەڵام چەند یاریەكی كەمم كرد و بە باشی ئامادە نەبووم ، من هەمان یاریزانم پێكانێك و دوو پێكان هیچ شتێك ناگۆڕێت هەموو كات بە هەمان شێوە یاری دەكەم.\nسەبارەت بە كێبڕكێی پریمەرلیگ ووتی: ئەم وەرزە سەختە ، یانەی بەهێزتر هەیە ئەم وەرزە ، ئەگەر لیڤەرپول گەشتە 98 خال و نازناوەكەی بردەوە ئەوا پێویستە پیرۆزباییان لێ بكەین ، نابێ ئەوەش لە بیر بكەین كە هێشتا لە مانگی دووداین كێبڕكێی خول و جام و یانە پاڵەوانەكان دەكەین ئەوە شتێكی نایابە.\nیاریزانە بەلجیكیەكە بەردەوام بوو لە قسەكانی و ووتی: لیڤەرپول پاڵەپەستۆی زۆر دەكات و ماوەیەكی دوور و درێژە خولیان نەبردۆتەوە ، بەلام ئێمە پێویستە پارێزگاری لە نازناوەكەمان بكەین، دوای دوو مانگ دەیبینینەوە ، بەردەوام دەبین لە بردنەوەكان تا كۆتاهەفتە كێبڕكێی نازناوەكە دەكەین.\nئێوارەی ئەمڕۆ لە یاری لووتكەی پریمەرلیگ مانچستەر سیتی میوانداری ئەرسیناڵ دەكات لە هەفتەی 25ی خولی ئینگلیزی كاتژمێر 7:30 بە كاتی كوردستان.\nپریمەر لیگ كیڤن دی بڕۆین لیڤەرپول مانچستەر سیتی


سەرۆکی فراکسیۆنی کۆمەڵ لە پەرلەمانی کوردستان: یاسای چاکسازی مەترسیی گەورە بۆ مووچەی فەرمانبەران درووست دەکات |\nHome چاوپێکەوتن سەرۆکی فراکسیۆنی کۆمەڵ لە پەرلەمانی کوردستان: یاسای چاکسازی مەترسیی گەورە بۆ مووچەی فەرمانبەران درووست دەکات\nحکومەت نەیویست یاسای چاکسازی بە لای نەوت و داهاتدا بڕوات\nعەبدولستار مەجید، سەرۆکى فراکسیۆنى کۆمەڵى ئیسلامى لە پەرلەمانى کوردستان سەبارەت بە یاسای چاکسازی و کاریگەریی لەسەر فەرمانبەران دەڵێت: ״یاسای چاکسازی مەترسیی گەورە بۆ مووچەی فەرمانبەران درووست دەکات.״\nعەبدولستار مەجید، لە چاوپێکەوتنێکی ״ئاژانس״دا لەبارەی نەبوونی پرسی داهات لە پڕۆژەیاسای چاکسازیدا دەڵێت، ״حکومەت نەیویست یاسای چاکسازی بە لای نەوت و داهاتدا بڕوات.״\nئاژانس: با لە یاسای چاکسازییەوە دەست پێ بکەین، کەموکوڕییەکانی چین؟\nعەبدولستار مەجید: ئەو یاسایە هەر لە ناوەکەیەوە هەڵە بوو، کە ناوى نراوە یاسای چاکسازى لە خانەنشینى و مووچە و دەرماڵە، چونکە چاکسازى دەبێت گشتگیر و هەمەلایەن بێت، ئەم یاسایە تەنها باسى لە یەک سێکتەر کردووە و ئەویش بابەتى خەرجییەکانە، لە خەرجییەکانیشدا تەنیا باسى مووچە و دەرماڵە و خانەنشینیى کردووە، چونکە بابەتى خەرجییەکان زۆر لەوە فراوانترە، ئەگەر بتەوێ چاکسازیی کامڵ و گشتگیر بێت پێویستە باسی داهات و خەرجى بکات، باسى هەموو سێکتەرەکان بکات، باسى داهاتى نەوت و ناوخۆ و ئەوەى لە حکومەتى عێراق و ئەوەى لە خاڵە سنوورییەکان دەست دەکەوێت هەمووى بگرێتەوە، بۆیە هەر وشەى چاکسازى بۆ ئەم پڕۆژەیە ڕاست نەبوو، داواشمان کرد لە کاتی خۆیدا کە پڕۆژەکە ناوى بنرێت پڕۆژەى ڕێکخستنەوەى مووچە و دەرماڵە و خانەنشینى، تەنانەت مووچە و خانەنشینى هەمووى نەگرتووەتەوە.\nئاژانس: تیمى حکومەت کە لە پەرلەمان بوون و بەشێک لە پەرلەمانتارانیش دەیانوت فڵان ماددە بارگرانى لەسەر حکومەت درووست دەکات، ئەم پاساوانە تا چەند لە شوێنى خۆیان بوون؟\nعەبدولستار مەجید: پەیڕەوى ناوخۆى پەرلەمانى کوردستان کە دەستکاری کرا و هەموار کرایەوە، پێمان وا بوو هەڵەیەک کرا کە بۆ ئەو پرسانەى ڕەهەندی داراییان هەیە ئاڕاستەى حکومەت بکرێت و ڕەزامەندیى حکومەت وەربگیرێت ئەمە هەڵە بوو، کۆمەڵێک سیغەى تر هەبوو کە پەرلەمان ئاگای لەبارى دارایی حکومەت بێت بۆ ئەوەى پەرلەمان بڕیارێک نەدات کە لە تواناى حکومەتدا نەبێت.\nئاژانس: بە بڕوای ئێوە ئەو پڕۆژەیە ئەوە بوو کە چەند وەختە خەڵکیان پێوە سەرقاڵ کردووە؟\nعەبدولستار مەجید: نەخێر ئەوەى نەدەویست، ئەوەى لە پڕۆژەکەدا هاتووە لە دەسەڵاتى حکومەتە و پێویستى بە دەرکردنى بڕیار و ڕێنمایی هەیە، واتە پێویستى بەوە نەبوو یاساى بۆ دەربکرێت، بۆ نموونە دەرماڵەکان کە لە یاساکەدا هاتووە و کراوەتە ماددەیەک کە حکومەت دەرماڵەکان ڕێک دەخاتەوە بە پێى یاسا بەرکارەکان بە شێوەیەکى دادپەروەرانە ئەمە چى پێویستى بە یاسا دەرکردنە؟ حکومەت خۆى دەتوانێت بە پێی یاسا بەرکارەکان ئەوانەى کە دەرماڵەى نایاسایین بیانبڕێت، بۆچى ئەوە دەخاتە ملى پەرلەمان و یاسای بۆ دەربکات تا دەرماڵەکان ڕێک بخاتەوە.\nئاژانس: دەوترێت یاسای چاکسازى مەترسیشى بۆ فەرمانبەران هەیە، ئەو مەترسییە چییە؟\nعەبدولستار مەجید: پێم باشە هەموو لایەک ئەوە بزانێت کە مەترسى هەیە، چونکە لەسەدا پەنجاوشەشى ئەوەى فەرمانبەران لە مووچە وەریدەگرن دەرماڵەیە و لەسەدا بیستوچوارى مووچەى بنەڕەتییە، واتە لەمەودوا حکومەت بە پێی ئەم یاسایە دەست بۆ لەسەدا پەنجاوشەشى فەرمانبەران ببات و دەستکاریى بکات، من لەگەڵ ئەوە نەبووم و پێشنیارم کرد ئەو چەند یاسایەى هەمانە تایبەت بە مووچە و دەرماڵەکان بێین ئەو یاسایانە کۆ بکەینەوە و لە پەرلەمان بیانکەین بە یەک یاسا و گشتگیرى بکەین و پەسەندى بکەین، بۆ ئەوەى ڕێگە بە حکومەت نەدەین بە ئارەزووى خۆى دەستکاریى دەرماڵەکان بکات، بۆیە بەڕاستى ئەوە مەترسییەکى گەورەیە بۆ مووچەى فەرمانبەران.\nئاژانس: بە بڕواى ئێوە چ شتێک گرنگ بوو لە یاساکەدا هەبێت و نەبوو؟\nعەبدولستار مەجید: ئەوەى کە زۆر بە لاى ئێمەوە گرنگ بوو کردیشمان بە پاکێجێک و پێشکەشمان کرد کە مووچەى پلە باڵاکان وەک پەرلەمانتار و وەزیر و بریکار و بەڕێوەبەرە گشتییەکان بە شێوەیەکى ئێجگار زۆر کەم بکرێتەوە، دووەمیان پێویستە حکومەت پاشەکەوتى مووچە لە ڕێگەی درووستکردنى حسابێکى بانکییەوە بە قۆناغ و بە گەرەنتییەوە بۆ فەرمانبەران بگێڕێتەوە، ئەوان وتیان ئەمە قورسە، نەخێر هیچ قورس نییە، بۆ نموونە حکومەت بیست ملیۆن قەرزدارە و مووچەکەم یەک ملیۆنە با بیستویەک ملیۆنم لەسەر حساب بێت و دەکرێت بخرێتە بری شتى ترەوە، بۆ نموونە فەرمانبەرێک پارەى ئاو و کارەبایە سلفەى هاوسەرگیرى و خانوبەرە قەرزدارە حکومەت بری ئەو پاشەکەوتەى بخات، ڕەوا نییە حکومەت لە قەرزى خۆى خۆش نەبێت، بەڵام ئامادە نەبێت قەرزى خەڵک بداتەوە. سێیەم پێویستە خانەنشینى لە هەرێمى کوردستاندا لە چوارسەد هەزار کەمتر نەبێت کە ئەوە مەرجێکی ئێمە بوو بە داخەوە لە یاساکەدا جێگەى نەکرایەوە، ئێمە وتمان ئەگەر پەرلەمان ئەو سێ داواکارییەى ئێمە قبووڵ بکات ئەوا دەبینە خاوەنى ئەو پڕۆژەیە و دەنگیشى پێ دەدەین، ئەگەرنا نە دەنگى پێ دەدەین نە لە هۆڵێکیشدا دەبین کە بڕیارێک بدات بە زیانى خەڵک بشکێتەوە.\nئاژانس: بۆچی پڕۆژەکە بە هیچ شێوەیەک نەچووە بە لای مەلەفی نەوت و چەند پرسێکی ئاوادا، ئایا گرنگ نەبوو ئەوە هەبوایە و بەر چاکسازی بکەوتایە؟\nعەبدولستار مەجید: ئەوەى حکومەتى پابەند دەکرد لە داهاتدا حکومەت بە لایدا نەچووە، ئەوەى کە حکومەتى پابەند دەکرد کە ژیان و گوزەرانى خەڵک و فەرمانبەران و خانەنشینى خۆشتر بکات خۆى لێ نەداوە، پێویست بوو چاکسازییەکە لە پرسى نەوت و خاڵە سنوورییەکان و داهاتى ناوخۆ بکرایە کە تا ئێستا بۆ کەس ڕوون نییە چەندە، دەبوو یاساکە ئەو سێکتەرانەشى تێدا بوایە، بەڵام بە داخەوە ئەمەیان نەکرد.\nئاژانس: لەمەودوا چۆن چاودێریی جێبەجێکردنی دەکرێت، چارەنووسی ئەویش وەک ئەو دەیان یاسایەی تری لێ نایەت کە جێبەجێ ناکرێن؟\nعەبدولستار مەجید: ئەوە ئەرکى پەرلەمانى کوردستانە چاودێریى یاساکان بکات، یاساکە پێویستە وەزارەتەکان ڕێنمایی و بڕیارى بۆ دەربکەن، دەبێت لیژنەى باڵا و کاراى بۆ درووست بکرێت بۆ جێبەجێکردنی، ئەو کات پەرلەمانیش پێویستە بەدواداچوون بکات بۆ چۆنێتیى جیبەجێکردنى، کە حکومەتیش یاساکان جێبەجێ ناکات بۆ لاوازیی پەرلەمان دەگەڕێتەوە، من پێم وایە پەرلەمانى کوردستان لەم خولەدا لاوازە لە دەرکردنى یاسا و چاودێریکردنى جیبەجێکردنى یاساکان تەنانەت لە لێپرسینەوە لە حکومەتیش بە ڕاستى لاوازە، جا ئەگەر پەرلەمان چاودێریى جێبەجێکردنى یاساکەى نەکرد ئەوا خەتا لە پەرلەمانە.


سەرۆكی حكومەتی هەرێمی كوردستان بە پەیامێك سەرلەنوێ ئومێد و هیوای بەتەواوی كۆمەڵگە بەخشی و هەنگاوەكانی بەرەو نوێبوونەوەی چاكسازی و دروستكردنی ئیرادە خولقاند، وەڵامێكی پوختی بەگوێی كەسانەدا دا كە دەیانویست تارمایی تاریكی و نائومێدی بچەسپێنن.\nسەرۆكی حكومەت زۆر بوێرانە پەیامەكەی بۆ میللەت خستەڕوو كە هەرێمی كوردستان وەك سەرجەم وڵاتانی جیهان بەهۆی لێكەوتە ئابوورییەكانی بڵاوبوونەوەی ڤایرۆسی كۆرۆنا و دابەزینی نرخی نەوت تووشی دۆخێكی سەختی ئابووری بووە، بەپرۆگرام و نەخشەی دریژخایەن دەتوانرێت كۆتایی بەدۆخە نەخوازراوە بهێنرێت، بەڵام لەهەمانكاتدا پێویستی بەخۆراگری هەیە چونكە تێپەراندنی ئەم دۆخە ماوەیەكی زەمەنی پێویستە و ئاسان نییە.\nسەرۆكی حكومەت بەم پەیامە هەمویان بێ جیاوازی دەخاتە ژێرباری بەرپرسیاریەتی مێژوویی، ئەگەر لە حكومەتن، ئەوا لە جێبەجێكردنی پلانی حكومەت بۆ چارەسەركردنی تەنگەژەكان پشتیوان و هاریكار بن، ئەگەر لە ئۆپۆزسیۆنن، ئەوا دەتوانن هێزی چاودێری هەنگاوەكانمان بن.\nكابینەی نوێیەم هەر لەسەرەتای دامەزراندنیەوە زۆر بوێرانە هەنگاوی بۆ بنەبڕكردنی گەندەڵی ناوە، لەم پێناوەشدا سەرۆكی حكومەت هەوڵەكانی چركردۆتەوە پێدەچێت لەئایندەیەكی زۆر نزیكدا هەنگاوی بویرانە بنێت و شەپۆلی چاكسازییەكانی تەواوی گەندەڵكاران ڕابماڵێت، لەپەیامەكەشیدا سووربوون لەسەر بەردەوامبوون لە ئەنجامدانی چاكسازی و رێگریكردن لە بەهەدەردانی سامانی گشتی دووپاتكردەوە.\nبێگومان هەندێك لایەنی سیاسی لە جێبەجێكردنی چاكسازیدا، بەرژەوەندییەكانیان دەكەوێتە مەترسییەوە، بۆیە هەوڵی پەكخستنی دەدەن، بەڵام سەرۆكی حكومەت رێزدار (مەسرور بارزانی) لە چاكسازی بەردەوام دەبێت.\nهەروەها سەرۆكی حكومەت باسی لەوەشكرد یەكێك لەگەورەترین هۆكارەكانی دروستبوونی قەیرانی دارایی لەئەنجامی سیاسەتی هەڵەی تەنیا پشت بەستن بە داهاتی ناجێگیری نەوتە دروست دەبێت، مەرجە كار لەسەر هەمەچەشنەی داهات بكرێت، پێویستە لەڕێگەی گەشەدان بەكەرتە جیاوازەكانی ئابووری هەرێمی كوردستان لە هەڕەشە و مەترسییەكانی پشت بەستن بە تاكە سەرچاوەیەكی داهات رزگار بكرێت، بەروونی لەكابینەی نوێیەم ئەوە بەدی كراوەو هەنگاوی جدیش بۆ پەرەپێدان بەسكێتەرەكانی كشتوكاڵ و گەشتوگوزار نراوە، بۆ ئەوەی بتوانرێت لەئایندەیەكی نزیكدا وەك سەرچاوەیەكی گرنگی داهات هەژمار بكرێن.\nئەگەر زیاتر ووردبینەوە سەرۆكی حكومەت هەر لەسەرەتاوە جەختی لەوەكردەوە هەرێمی كوردستان هەموو هەوڵەكانی بۆ رێكەوتنێكی ستراتیژی لەگەڵ عێراق دەخاتەگەڕ، لەم پێناوەشدا كابینەی نوێیەم هەنگاوی ناوە، لەلایەكی ترەوە داوای لە نوێنەرانی هەرێمی كوردستان لە ئەنجومەنی نوێنەرانی عیراق كردووە هەوڵەكانیان بۆ داكۆكیكردن لە مافە دەستوورییەكانی هەرێمی كوردستان تەرخان بكەن، ململانێی حیزبایەتی فەرامۆش بكەن، ئەمەش هەوڵێكی نموونەیی دەبێت لەم كاتەدا چونكە بەشێك لەبەناو نوێنەركانی كورد بۆ بەرژەوەندی خۆیان خەریكی پەرتەوازەكردنی دەنگی كورد و دابڕاندنی ناوچەكانی هەرێم لە یەكتری.\nلامەركەزی لەچوارچێوەی یاسادا\nكارنامەی كابینەی نۆیەمی حكومەتدا، ئاماژە بەچەسپاندنی لامەركەزیەتی ئیداری پارێزگاكان كراوە، بەمەرجێك لەگەڵ سیستەمی یاسایی و كارگێڕی هەرێمی كوردستان گونجاو بێت، بەشێوەیەك نەبێتەمایەی گۆڕینی ستراكچەری دەستووری و فیدرالی هەرێمی كوردستان بەلام بەداخەوە هەندێك لایەن دەیانەوێت بابەتی لامەركەزی بۆ مەرامی تایبەتی خۆیان لەپێناوی بەرژەوەندی حزبایەتیدا بەكاربهێنن.\nسەرۆكی حكومەت لەدرێژەی وتارەكەیدا ئاڵنگارییەكانی بەردەم ئەجێندای كوردستانێكی بەهێزی خستەڕوو، هەر لەپیلانگێرانی ناوخۆیی تادەگاتە پیلانگیرانی هێزە هەرێمیەكان، سەرۆك پێی ووتین نیشتیمانی بوون ئەركە و سەركەوتنیش خاوەنی زۆرە، سەڕەڕای هەموو ئەو قەیران و فشارانەی رووبەڕووی حكومەتی هەرێم بوونەوە، بەڵام حكومەت لەكاتی ئەم قەیرانە مەترسیدارانە زۆر بوێرانە هەنگاوی ناوە، بە شایەتی رێكخراوی تەندروستی جیهانی ، ئەزموونی حكومەتی هەرێم لە جێبەجێكردنی رێكارەكانی خۆپارێزیی و رێنماییە تەندروستییەكان زۆر سەركەوتووبوو، بەڵام بەداخەوە خەڵكانێك هەوڵ دەدەن ئەو هەوڵانە كەم بایەخ و ناشرین بكەن، لەكاتی سەركەوتندا هاوڕێمان زۆرە، بەڵام لەكاتی تەنگانەدا بەتەنیاین.\nلەكۆتایدا ئەگەر ئێمە بەلۆژیكی پێوەرە بابەتیەكان بە میتۆدی شیكاری نێوەڕۆك هەڵویستەیەك لەسەر ئەم پەیامە مێژووییە بكەین دەگەینە ئەو راستیەی تەواوی ئەو پەیامە گوزارشتە لە دڵسۆزی و خەمخۆری بەڕێزیان بۆ دروستكردنی ڕوانگەو ستراتیجی حكومەت لە بەرنگاربوونەوەی پێشهاتە مەترسیدارەكان، لەئایندەیەكی نزیكدا تەواوی قەیرانەكان چارەسەر دەكرێت.


جوانێن شۆره‌شگه‌ر كچه‌كا ئێزدی یا بچووك ره‌ڤاند - دارکا مازی\nئەنجوومەنا ئێزدیێن سووریێ راگه‌هاند كو کەچەکا بچووک یا ئێزدی ژ ئالیێ رێخستنەکا سەر ب په‌یه‌دێ یان په‌كه‌كێ ڤە هاتییه رەڤاندن.\nئەنجوومەنا ئێزدیێن سووریێ دوهی د داخویانیەکێ دا راگه‌هاند، «رێخستنا جوانێن شۆرەشگەر، سیلاڤ حەمید جه‌عفه‌ر کو ژ گوندێ باسووفانێ یێ عەفرینێ یه، ل سەر رێیا دبستانێ ل تاخا شێخ مەقسوود یا حەلەبێ هات رەڤاندن و بەر ب جهەکی نەدیار ڤەهاتییه برن.\nل گۆر وێ ئەنجوومەنێ، مالباتا سیلڤا ژ بۆ زانینا چارەنڤیسا کەچا خوە، ل دەریێ هەموو سازیێن ئەولەکاری و ئیداری، یاسایی و کەسێن کو پێوەندییا وان ب په‌یه‌دێ ڤه هەنە دانە، لێ ئەو نەگه‌هشتنە چ ئەنجامان.\nئەنجوومەنا ئێزدیێن سووریێ تەکەز دکە کو سیلاڤ حه‌مید جه‌عفه‌ر نەخوەشە.\nئەنجوومەنا ئێزدیێن سووریێ دەستنیشان دکە «پشتی چار سالان ژ کۆچبەرکرنا ب دەهـان هەزاران ژ خەلکێ عەفرینێ بەر ب هەرێمێن د بن کۆنترۆلا رێڤەبەرییا خوەسەر ل حەلەبێ و کامپێن شەهبایێ دا، ئەشکەرە بوو کو ژیانا وان د پر د مه‌ترسیێ دای یه، ژ به‌ر كو رێخستنا جوانێن شۆرەشگەر یا پارتیا په‌یه‌دێ (په‌كه‌كێ) ب ئاوایەکی تەرۆریستی زارۆکێن تەمەن بچووک ژ دەستێن دایکێن وان د ره‌ڤینیت و ئه‌ڤ یێك به‌رده‌وامه».\nهەروها دبێژیت: «رەڤاندنا مرۆڤان ب گشتی و زارۆکان ب تایبەتی د هەموو ئایینێن ئاسمانی، یاسایێن مرۆڤی و پرەنسیبێن مرۆڤی دا رەفتارەکا بێئەخلاقی و کریارەکا تەرۆریستی یا شەرمەزارکرییە».\nهێژای گۆتنێ یه، ل 15 گولانێ ژی، چه‌ته‌یێن جوانێن شۆره‌شگه‌ر كه‌چه‌كه دن یا 13 سالی ژ باژارێ قامشلۆ یا ب ناڤێ ئاگرین عه‌بدوللا كو ل گه‌ل داییكا خوه ل بازار بوو، ره‌ڤاندن و هێژان چاره‌نڤیسا وێ ژی نه‌دیاره.


وانه‌کانی مافی مرۆڤ به‌شی (٥) شاروخ حەسەن زادە – چاونیوز\nچاونیوز: درێژه‌ی به‌شی چوار…\nهیندێک جار باسی یاسای ڕه‌وشتی ده‌کرێ و مه‌به‌ست له‌مه ئه‌وه‌یه که، به ڕوانینی ڕه‌وشتی تاکه‌کان ده‌بێ له مافێکی یاسایی تایبه‌ت به‌هره‌مه‌ند بن. بۆ میناک ده‌گوترێ خوێندن وه‌ک مافێکی ڕه‌وشتی بۆ ژنانه، که‌وابوو به جۆرێکی تر ده‌ڵێین ژنان مافی یاسایی ئه‌وه‌یان هه‌یه که بخوێنن. به گشتی ئه‌م قسه‌یه کاتێک ده‌گوترێ که یاسا مافێکی وه‌های بۆ تاکه‌کان دیاری نه‌کردووه و به فه‌رمی نه‌یناسیوه به‌ڵام بناخه و بنچینه‌ی ڕه‌وشت ده‌خوازێت که تاکه‌کان ئه‌و مافه‌یان هه‌بێت. ئه‌گه یاسای وڵاتێک مافی هه‌ڵبژاردن و هه‌ڵبژێردراوبوون بۆ ژنان به فه‌رمی نه‌ناسێت، بنه‌مای دادپه‌روه‌ری و به‌رامبه‌ری مرۆڤه‌کان وه‌ک بنچه‌ی ڕه‌وشتی وا ده‌خوازێت که یاسای ئه‌و وڵاته مافێکی ته‌واو بۆ ژنان به فه‌رمی بناسێت.\nزۆرجار مه‌به‌ست له مافی ڕه‌وشتی، خودی بنچینه و بنه‌مای ئاکارییه، چوونکه ماف و به‌رژه‌وه‌ندی بۆ تاکه‌کان دابین ده‌کات. هه‌روه‌ها جێی خۆیه‌تی باس له حقوقی ئاکاری تاکه‌کان بکه‌ین له‌و جێگایه‌ی که بنه‌مای ڕه‌وشتی پێداگری ده‌کات بۆ دابین کردنی خواست و ئۆگرییه‌کانی تاک. بنه‌مای وه‌ک دادپه‌روه‌ری و به‌رامبه‌ری، ڕێز گرتنی که‌رامه‌تی مرۆڤ، چاکه و… له‌و ده‌سته‌یه‌ن. له ڕاستیدا فه‌یله‌سوفانی حقوق و ئاکار به یارمه‌تی ئه‌م جۆره بنه‌مایانه، مافی وه‌ک قه‌ده‌غه کردنی ئه‌شکه‌نجه و هه‌ڵاواردن ده‌سه‌لمێنن.\nمافی مرۆڤ چییه؟\nمافی مرۆڤ ئه‌و مافانه‌ن که بۆ سه‌رجه‌م مرۆڤه‌کان به‌بێ له‌به‌رچاو گرتنی، ڕه‌گه‌ز، نه‌ته‌وه، ئه‌تنیک، ئایین، زمان، ڕه‌نگی پێست یا هه‌ر شتێکی تر که هه‌یه، به ڕه‌وا ده‌زانرێ. هه‌موو ئینسانه‌کان به ڕاده‌یه‌کی به‌رامبه‌ر خاوه‌ن ئه‌م مافانه‌ن و له گشت پرس و باسی تایبه‌ت به مافی مرۆڤ پێداگری زۆر له‌سه‌ر نه‌بوونی هه‌ڵاواردن کراوه.\nله‌م باره‌یه‌وه، گه‌ڕانه‌وه بۆ به‌ڵگه بنه‌ڕه‌تییه‌کانی نێوده‌وڵه‌تی له مه‌ڕ مافی مرۆڤ زیاتر ئه‌م بابه‌ته‌مان بۆ ڕوون ده‌کاته‌وه. یه‌کێ له‌م به‌ڵگانه: ڕاگه‌یه‌نراوی ڕێکخراوی نێوده‌وڵه‌تی” جاڕنامه‌ی جیهانی مافه‌کانی مرۆڤ” په‌یمانه نێونه‌ته‌وه‌ییه‌کانی مافی سڤیل و سیاسی(یا مافه‌کانی جیلی یه‌که‌م که له‌خۆگری مافی تایبه‌ت به ژیان و به‌شداری له سیاسه‌ته)، هه‌روه‌ها په‌یماننامه نێونه‌ته‌وه‌ییه‌کانی مافی ئابووری-کۆمه‌ڵایه‌تی و کلتووری(یا مافه‌کانی جیلی دووهه‌م که مافه‌کانی ئابووری، کۆمه‌ڵایه‌تی و کلتوورین و له‌خۆگری مافی تایبه‌ت به کار و بژێوی ژیان و به‌ره‌نگاربوونه‌وه‌ی دژی نه‌داری و هه‌ژارییه)، بڵاوکراوه‌کانی ڕێکخراوی یونسکۆ و کۆنڤانسیۆنه‌کانی پاراستنی میراتی کلتووری و سرووشتی جیهان که زیاتر له سه‌ر گۆڕانی که‌ش و هه‌وا و سه‌قا و ژینگه بۆ جیله‌کانی داهاتوو، ته‌کز ده‌کا.(که ئه‌مه‌ش وه‌ک مافه‌کانی جیلی سێهه‌م ناسراون).\nوانەکانی، مافی، مرۆڤ، شاروخ، حەسەن زادە، چاونیوز\t2020-09-04


��� ������ : ������������ �� ������� ����� ��� ��������.. - �� ������ �� ����� ����\n> �����ی ���ی\n��� ������ : ������������ �� ������� ����� ��� ��������..\n��� ���� ��� ��� ������ �� ( ��� ��������) �� ���� 1912 �� ����� (���� �����) �� ���� ����� ������ ��� �� ����� ������� �� ���� ���� � ������ ����� ����� ����� ������ ����� � �ǁ��� �� �������� (�ۆ����ڕ�)�坝������( ����ێ)� ����� ��ڤ��� �ێѐ��ۆѡ �ێ���� �ۆ���� ������� � ���ۆ������ �� ����� ( ����ێ)�.\n��� ������ ������ �ێ�ێ�� ����� �� �� ����� ������ � ���� � ������ ���� � ����� ������� �� ����ۆ� ����� ����� �� ���� 1958 �ۆ���������...\n�ێ��� ������ 100 ��� �ێ���� ������ ��� �ۆ� �ۆ�� ������ ����� ������ێ ������ ��ێ � ���ێ� �� ������ �� ��� ������� � ���� �ۆ�� ��� ���� � ���� ��������� ����ۆ������ ������ ������ � ���� ����� ����� ( �����) ێ� �� ��� �ڕ���� ( ���ۆ� ������� ) ���� ���ێ�� �坐�� ��������� �� ������ ������ ���� �坐����ێ�ێ ......\n�����������: ������ ����ۆ����\n������� ���� �ۆ�ێ�� �ێ������ ���� ����� ������ �� ��( ���ۆ�����) �� ���� ��Ґ����� �ǐ������ ��� ������� �� ������ �ۆ�������� ( �������� ) ���� �ۆ���� � �� ����� ���� ��������� �ێ� ���� � ������� ���ێ�� �������� ��� �������ێ��� �����ۆ� ������ ��ێ ����� ����� ���� �ۆ� ���������� �ۆ�� ��������� � ������� �������ێ�( ���� ����� ) � �ێ ����� ���������� �ۆ�� �ێ �������....\n���� ���� �������� ��� �ێ���� �ۆ�ێ� �� ��с���� � ��� � ��Ґ����� ����� ����� � ������ �������� ��� ����� ��� ...\n������� �� ����� ��������� � ���� �������� �ێ����� ���� ��� �� (���ۆ�����) �� ��Ґ����� �ǐ������...\n���ێ����� ������� ������ �ێ� ( ��� ������ ) �� ��������� ����:\n����� ����� �ێ� ���� ���� ��������� ���� ��� ���� � ����� ������ێ �� �Ǎ����� ����� ����� �� �ۆ� �������( �ۆ�ۆ��ێ�) ���� ���ێ�� �Ǎ����� �� ���� ���� � ����� �� �� ���ۆ� ���� �� ��э��� ����� ���� ���� ������ �ۆ ����ێ ��ێ�� �ێ���� ����� �� ������� �� ����� ������ ����� �ۆ���� ������ ������� ��΍���� ����� �� ���� ����� ������ � ����� �� �� ������ ����� �ۆ�ۆ��ێ�ێ�� ������� �ۆ ���� ��� ����� ���� �� ����坎��� � �ۆ� ��� �� ���������� ( �ۆ�ۆ��ێ� ) ���� ��� �ێ ��� ���� �� �ۆ� �ۆ��� ������� ������� ������ �� ������ ����� � �ۆ���� ���� �� ��������� ����� �� ����� ���ۆ�� ����� �� ���� �ۆ� �� ��� ������ �ێ������� ....\n�ێ�� ���� � ���� �ۆ�� ��� ���ێ���� ������ �� �ێ������� �������ۆ����� �ۆ��� �� ����ۆ�� ���� ��� ������坡 �� �ۆ� ��� ���ێ��� ���� ��� �ۆ���� ������ � ���������� ����� ��� � �� ������ ( ��� ������) ��� ������� ....\n������ ������� �( ���ێ� )�� ������� ���ێ�( �ێ���ڤ�� �������) ������� ���� ��� � ����� ����� ���������� ������� �ۆ ��� ����� ���� ��������� � ����� ����� ������������� ( ���� ��� ������ ) .\n������� ( ���ێ�� )���� �� ������ �������� ��� �� �����ۆ� ������ (��������) ������� �ۆ� ��������� � (������ ���������) ��� �ǐ���� ���ۆ���� ������� �� ����� ��������� ������� ���ێ�� ������ �ۆ ������ ������ �ۆ������� ��������� ���� ��� ������ �� ������ ....\n����� �ێ��� ���ǎ� �ێ ����� ��� ��� ��������( ��� ������ ) ������ ��� �� ���� ���� ������� ������� ���ێ� � �������� �ۆ������ � ����ێ ��Ґ�� �ێ����� ������ ������� ����� � ������� ��� �ێ����� ���� ��� ������� ������ � �� ������� ( ������� ���ۆ� � ���� ���ۆ� ������� ).\n������� �� ������� ����� ( ��� ������ ) �� �ێ����� ���� ����� �� � �ۆ�� ���ǎ�� �ێ ���:\n���� ���� ��� ������ �� ������� ����� ������� �ۆ�ۆ��ێ� ��� � ���� ��� ����� ���� ��������� ������ ���ێ�( ���ۆ� ������� ) �� ���� ������ �ێ��� �� �ێ��� ( ��� ����� ����� ) ������� ( ���ۆ� ������� ) ��� ��� � ���� �ێ�����ێ�� ���� ������ ���ۆ� ����� ���������� �ۆ ����� ���� �����ێ�� �� (������) �ۆ ����� ��� .\n�� ������� ������� ( ���ۆ� ������ ) ��� ��� ���ۆ�� ������ ��� ������� ����� ����� � ������� ��� 24� �������� �� ������� ��������� ����� � ��������� �ێ���� �����...\n������� ��с��� ( ����� ������) �ێ� ������������ �ێ����� �ǐ����� �������� �� ����� ���������� ��� ������� ������ ��� �ێ����� ���� ���ێ�...\n���ێ��� ��с��ێ�� (���ێ��) �� ��ێ���� �������� �ێ�� ����� ���� �� ������� ���� ��� ������ �� ��� ����� �ۆ� �ۆ ������ � ����� ���ێ� �ۆ ������� ����������� ....\n������� �� ���ێ� ���� ����ێ ��с�� �ۆ ������ �ۆ ������ ����� � ������������ ���ۆ�� ����� ���� ��� ������ ����������� ���� :\n�� ���� � ���ۆ� �ۆ�� ��������� �ێ ������ ������ � ������� �� �ێ ��ۆ� � �� ��� ����� ������ ������ ���� � ��� ����� ��� �� ������ێ ������ ���� ...\n�� �ۆ���� �� ������ �ێ� (��� ������) ������� �� ���� ���� �ۆ �ۆ� � ����������� ���� :\n��� ������� ���� ���ێ�� ��с�� ������ �� ڕ����� ������� ������ ���� ���� �ێ� ���� �� ���ێ ���� ���������� ���� �������� ڕ����� ������ ��������� ����..\n����� ����� ��� ( ���������) ���� ����� ����� ����� ( �ۆ�ۆ��ێ�) ێ�� ������ �ۆ �ێ����� �ۆ����� �ۆ� ������ ������ �Ǎ� �� ���� ����� ������� �� �ێ ��ۆ� ...........\n����� ����� ���� ��� ������ ����ۆ����\n����� �� ������ �� ��������� �������� ������ ������ ����ۆ����\n���� ������� ������ ����� GMT +3. ������ ���� 08:14 PM.


ئایه‌توڵڵا عه‌لی خامه‌نه‌ئی فه‌رمانی داخسـتنی به‌ندیخانه‌یه‌ک ده‌دات\nڕابه‌ری باڵای ئێرانی ئایه‌توڵڵا عه‌لی خامه‌نه‌ئی فه‌رمانی داخسـتنی به‌ندیخانه‌یه‌کی داوه ئه‌وه‌ی ده‌سـتگیرکراوانی ئاکامی هه‌ڵـبژاردنی سه‌رۆکایه‌تی ئێرانی مانگی ڕابردووی تیادا به‌ندکراون.\nله‌و باره‌یه‌وه کاربه‌ده‌سـتانی ئێرانی ده‌ڵێن ئایه‌توڵڵا خامه‌نه‌ئی ئه‌مڕۆ فه‌رمانی داخسـتنی گرتووخانه‌ی کارزاکی داوه، له‌به‌ر ئه‌وه‌ی ئه‌و گرتووخانه‌یه بنه‌ما سه‌ره‌کیـیه‌کانی پـێویست بۆ پاراسـتنی مافه‌کانی به‌ندکراوانی تێدا نیـیه.\nهه‌ر له‌و باره‌یه‌وه میدیای ئێرانی دوێنێ ڕایگه‌یاند سه‌رۆکی دادوه‌ری وڵات فه‌رمانی داوه‌ته لێـپـرسـراوانی به خێرایی چاره‌نووسی ئه‌و به‌ندکراوانه یه‌کلا بکه‌نه‌وه ئه‌وانه‌ی له میانه‌ی خۆپـیشـاندانی دوای ڕاگه‌یاندنی ئه‌نجامی هه‌ڵـبژاردنی سه‌رۆکایه‌تی ئێران ده‌سـتگیرکرابوون.\nعه‌لی ڕه‌زا جه‌مشیدی وته‌بێژی دادوه‌ری گوتی سه‌رۆکی داد مه‌حمود هاشـمی شه‌هروودی گوتوویه‌تی ده‌بێت له ماوه‌ی یه‌ک هه‌فته‌دا لێپـرسـراوان بڕیاری ئه‌وه بده‌ن که ئایا به‌ندکراوان له به‌ندیخانه‌که‌دا بهێڵـرێنه‌وه یان ئازادبکرێن.\nهاوکات وته‌بێژه‌که ئاماژه‌شی به‌وه دا 300 له خۆپـیشـانده‌ران له به‌ندیخانه‌که‌دا ده‌هێڵرێنه‌وه، ئه‌وانه‌ی له خۆپـیشـاندانه گه‌وره‌کاندا به‌شـداریـیان کردبوو. ئه‌و خۆپـیشـاندانانه‌ی که له ئاکامی سه‌رکه‌وتنی مه‌حمود ئه‌حمه‌دی‌نه‌ژادی سه‌رۆکی ئێرانی له هه‌ڵـبژاردنی سه‌رۆکایه‌تی 12 ی مانگی ڕابردوودا به‌رپابوو.\nهه‌روه‌ها ئۆپـۆزیسـیۆنی سـیاسی له ئێران ده‌ڵێت گوایه ساخته‌کاری له هه‌ڵـبژاردنه‌که‌دا کرابوو، به‌ڵام ده‌سه‌ڵاتدارانی ئێرانی ده‌ڵێن ده‌نگدانی سه‌رۆکایه‌تی عادیلانه بووبوو.


"لوبنانیەکان نابێتن لەو کەسانەی فەلەستینیان دەفڕۆشن"\nبه رواری داگرتن : 2019-06-24 14:31\nناوەندی ھەواڵەكان - نەبیح بەڕی سەرۆکی پەڕلەمانی لوبنان بە ئاماژەی مامەڵەی سەدە وتی: لوبنانیەکان نابێتن لەو کەسانەی فەلەستینیان دەفڕۆشن. کەسانێک گومان دەکەن دەتوانن بە چەند ملیار دۆڵار لوبنانیان فریو بدەن هەلە بیر دەکەن.\nنەبیح بەڕی سەرۆکی پەڕلەمانی لوبنان دوای بڵاو بوونی ڕاگەیەندراوی پرۆژەی ئابووری مامەڵەی سەدە کە گوایە وەکو چارەسەری لە نێوان فەلەستین و ڕژێمی داگیرکەر پێشکەش دەکرێت ڕاگەیەندراوێکی بڵاو کردەوە و باسی لەوە کرد، لوبنانیەکان نابێتن لەو کەسانەی فەلەستینیان دەفڕۆشن.\nبەڕی وتی: بۆ ئەوەی کەسانێک بێ دەنگی بەرپرسانی لوبنانی وەکو "مامەڵەی ژەهراویان قبول کرد" هەڵنەسەنگێنن دەمانەوێت ئەو شتە بڵێن؛ ئەوان خاکێکی بە سوود لە لوبنان نابینن. ئەو کارانە دژ بە مافەکانی گەلی فەلەستین وەکو دروست کردنی دەوڵەتێکی سەربەخۆ و مافی گەڕانەوە و دۆزی فەلەسیتنە. لوبنان و گەلی لوبنان نابێتن هاوکاری ئەو کەسانەی دەیانەوێت فەلەستینیان بە ٣٠ دیرهەم بفڕۆشن.\nبەڕی باسی لەوە کرد، ئەو کەسانەی گومان دەکەن دەتوانن لوبنان کە ڕەوشی ئابووریەکەی خراپە بە چەند ملیار دۆڵار فریو بدەن لە هەڵە بیر دەکەن و دەبێت ڕێگە نەدرێت بۆ لە ناو بردنی بابەتی فەلەستین جوگرافیای عەرەبی بە کار بێنن. هەروەها بەڕی ئاماژەی بەوە کرد، دەیانەوێت بە چەکی مادی لە دۆزی فەلەستین بدەن.(İLKHA)\nبليته كان لوبنان فەلەستین مامەڵەی سەدە


بەرێوەچوونی كۆبوونەوەی سیاسی تەشكیلاتی بۆ رێكخستنی هەولێری سازمانی خەبات ی كوردستان\nڕۆژی هەینی ڕێكەوتی 17/9/2021 لە بارەگای ناوەندی سازمانی خەبات، كۆبوونەوەیەكی سیاسی و تەشكیلاتی بۆ بەشێك لە ئەندامان و لایەنگرانی سازمانی خەبات لە شاری هەولێر بەرێوە چوو. كۆبوونەوەكە بە دەقیقەێك بێدەنگی بۆ ڕێزگرتن لە ڕۆحی پاكی شەهیدان دەستی پێكرد، و پاشان بەرێز كاك كامیل نورانی فەرد ئەندامی دەفتەری سیاسی و بەرپرسی ڕێكخستنی ئاشكرای سازمانی خەبات لە هەرێمی كوردستان، لەسەر دوایین ڕەوشی جوڵانەوەی ڕزگاریخوازانەی گەلەكەمان و ئەركی ئەندامان لەو دۆخە هەستیارەی هەنووكە قسەی كرد.\nبەرێزیان سەرەتای قسەكانی بە مەبەست و ئامانجی كۆبوونەوە و زەورەتی بایەخ دانی زیاتر بە ئەركە تەشكیلاتیەكان و جێبەجێ كردنی ڕاسپاردە سازمانیەكان دەست پێكرد و چوارچێوە و كاری سازمانی شیكردەوە و باسی لەو هەڵە باوە لە كاری سازمانی لە ناو چوڵانەوەی ڕزگاریخوزانە كرد كە زۆربەی ئەركە تەشكیلاتیەكان دەخاتە سەر ئەو هێزەی لە بارەگاكان نیشتەجێن و هێزی ئەندامانی دەرەوەی بارەگاكان لەبەرچاو ناگرێ.\nبەرێز نورانی فەرد، ئاماژەی بە كاری سازمانی و دەستەجەمعی كرد و بە پێناسە كردنی هێزی ڕێكخراو لە سێ بەشی (ناوخۆیی و تەشكیلات و بەشی ئاشكرا و نیشتەجێ لە كوردستانی باشوور و وەڵاتانی دەرەوە ) یەكێتی و هاوئاهەنگی ئەو بەشانەی بە هێمای سەركەوتن و پێش كەوتنی زیاتری تەشكیلات زانی و هەموو ئەو بەشانەی بە تەواوكەری یەكدی زانی.\nناوبراو لەدرێژەی قسەكانی دا لەسەر دوایین ڕەوشی جوڵانەوەی ڕزگاریخوازی و هەڕەشەكانی سپای پاسداران قسەی كرد و ئەو هەڵوێستەی محەممەد پاكپوور فەرماندەی هێزی زەمینی سپای پاسدارانی بە بەڵگەیێكی حاشا هەڵنەگر لەسەر كاریگەری و زیندوویەتی جوڵانەوەكە و هێز و لایەنە سیاسیەكانی كوردستان زانی، و هاوكات ترس و دڵەڕاوكێی دەسەڵات لە تەقینەوەی ڕقی پەنگخواردووی گەلانی ئێران و بە تایبەتی خەڵكی كوردستان نیشان ئەدات.\nڕژیم لەو هەڵوێستەی دەیهەوێ ئاستی دەستێوەردان و نفوزی خۆی لە عێراق و ناوچەكە زیاتر بكات و بە بوونی مەقۆ مەقۆی ڕۆیشتنی هێزە ئەمریكاییەكان، هەوڵی دروست كردنی بشێوی لە عێراق و هەرێمی كوردستان دەدات و بە تایبەتی كە هەرێمی كوردستان بۆتە جێگەی حەوانەوە و مانەوەی بەشێكی بەرچاو لەكوردانی هەر چوار بەش.\nبەرێز نورانی فەرد لە درێژەی قسەكانی دا ووتی: بە لەبەرچاو گرتنی ئەو هەل و مەرجە هەستیارە كە قەیرانە یەك لەدوای یەكەكان تەنگی بە دەسەڵاتی ئاخوندی چنیوە، ئەركی شۆڕِشگێران زیاتر لە ڕابردوویە و پێویستە هەوڵ و تێكۆشان لە پێناو دەستەبەركردنی مافە ڕەوا نەتەوەییەكانمان چەند بەرانبەر بكرێ و بە یەكێتی و ماندووبوونی زیاتر ئەو پرسە خێراتر بكرێ.\nلەدوای قسەكانی بەرێز كامیل نورانی فەرد ئەندامی دەفتەری سیاسی، بەرێز كاك شۆڕِشی حاجی ئەندامی كومیتەی ناوەندی و بەرپرسی نوێنەرایەتی هەولێری سازمانی خەبات ی كوردستان، لەسەر كۆمەڵێك بابەتی تەشكیلاتی و سازمانی پێوەندیدار بە ئەندامان و لایەنگران قسەی كرد و لەچوارچێوەی ئەرك و مافەكانی ئەندامان ڕاسپاردە و بڕیارە تەشكیلاتیەكانی بیر هێنایەوە و چەندین ڕێنوێنی لە پێوەند بە باشتركردنی كاری ڕێكخستنی هەولێری باس كرد.\nلەدوای قسەكانی ئەندامانی سەركردایەتی سازمانی خەبات، ئەندامانی ئامادەبوو ڕاوسەرەنج و تێبینی و پرسیاری خۆیان پێشكەش كرد و كۆبوونەوەكەیان پر ناوەرۆكتر كرد.\nلەبڕگەیێكی تری كۆبوونەوەكە، دەستەی نوێی بەڕێوەبەری ئەندامان هەڵبژاردنی بۆ كرایەوە و لە پرۆسەیێكی دیموكراتیك دا دەستەیێكی نوێی بەرێوەبەری و هەروەها چەندین سەر شانە هەڵبژاردنیان بۆ كرا.\nكۆبوونەوەكە بە بەڵێن و بریاری بەرەوسەر بردنی هەوڵ و ماندووبوونی زیاتری بەشداربووان كۆتایی پێهات.\nڕێکه‌وت: 2021-09-18 09:30:50